cyanic-selkie/wikianc huggingface dataset:
চিপ (কম্পিউটার)
চিপ হলো একধনের ব্যক্তিগত সিংগেল বোর্ড কম্পিউটার যেটা আমেরিকার নেক্সট থিংস কোম্পানি কিকস্টারটারের মাধ্যমে বিতরন শুরু করে।    "পৃথিবীর প্রথম ৯ $ এর কম্পিউটার” এর প্রচার এভাবেই করা হয়।২০১৬ সালের জুলাই মাসে এটি এর ব্যবহারকারীদের কাছে পাঠানো হয়েছে।
ফা খাও জেলা
ফা খাও ( ผาขาว  ;  ) উত্তর-পূর্ব থাইল্যান্ডের লোই প্রদেশের একটি জেলা ( অ্যাম্ফো )।
ভূগোল
প্রতিবেশী জেলাগুলি হল (দক্ষিণ ঘড়ির কাঁটার দিক থেকে): লোই প্রদেশের ফু ক্রাডুয়েং, নং হিন, ওয়াং সাফুং এবং ইরাওয়ান ; এবং নং বুয়া লাম্পু প্রদেশের সি বুন রুয়াং ।
ইতিহাস
১ জানুয়ারী ১৯৮৮ সালে ছোট জেলা ( কিং অ্যামফো ) প্রতিষ্ঠিত হয়েছিল, যখন চারটি ট্যাম্বন, ফা খাও, থা চাং খলং, নন পো দায়েং এবং নন পা সাং, ফু ক্রাডুয়েং থেকে বিভক্ত হয়েছিল। ৩ নভেম্বর ১৯৯৩ সালে এটি একটি পূর্ণ জেলায় উন্নীত হয়।
প্রশাসন
জেলাটি পাঁচটি উপ-জেলায় ( তাম্বন) বিভক্ত, যা আরও 64টি গ্রামে (মুবান ) বিভক্ত। কোনো পৌরসভা ( থেসাবান ) এলাকা নেই। পাঁচটি টাম্বন প্রশাসনিক সংস্থা (TAO) আছে।
হকিং অ্যান্ড কোম্পানি
হকিং অ্যান্ড কোম্পানি প্রাইটি লিমিটেড ছিল পশ্চিম অস্ট্রেলিয়ার কালগোরলি ভিত্তিক একটি প্রকাশনা সংস্থা। এটি ১৮৯৬ সালে সিডনি এডউইন হকিং প্রতিষ্ঠা করেছিলেন।
এটি দৈনিক সংবাদপত্র দ্য কালগোর্লি মাইনার প্রকাশ করেছে। কোম্পানিটি গোল্ডফিল্ডস সম্প্রদায়ের সাথে প্রকাশক এবং সম্প্রদায় কাজে স্থানীয় পৃষ্ঠপোষক হিসাবে দীর্ঘ সম্পর্ক বজায় রেখেছে।
১৯৭০ সালে দ্য ওয়েস্ট অস্ট্রেলিয়নের কাছে বিক্রির আগে পর্যন্ত হকিং পরিবার এই কোম্পানিটি চালু রেখেছিল।
১৬৫২
১৬৫২ গ্রেগরীয় বর্ষপঞ্জির একটি অধিবর্ষ।
চামুণ্ডা, দৈলেখ
চামুণ্ডা পশ্চিম-মধ্য নেপালের ভেরী অঞ্চলের দৈলেখ জেলার একটি গ্রাম উন্নয়ন সমিতি। ১৯৯১ সালে নেপালের জনশুমারি অনুসারে এর জনসংখ্যা ছিল ৭৬৪১ জন এবং খানার সংখ্যা ছিল ১৩৪২ টি।
অষ্টমনিষা ইউনিয়ন
অষ্টমনিষা ইউনিয়ন পাবনা জেলার ভাঙ্গুড়া উপজেলায় অবস্থিত।
স্থানান্তর (ফুটবল)
পেশাদার ফুটবলের ক্ষেত্রে, যখনই একজন খেলোয়াড় চুক্তির সমাপ্তিতে ক্লাবের পরিবর্তন করে, তখনই স্থানান্তর সংগঠিত হয়। একটি ফুটবল ক্লাব হতে কোন খেলোয়াড় অন্য ক্লাবে যোগদানকে স্থানান্তর বোঝায়। সাধারণভাবে, কোন পরিচালক সংস্থা দ্বারা নির্ধারিত নিয়ম অনুযায়ী, খেলোয়াড়দের শুধুমাত্র স্থানান্তরকালীন সময়েই স্থানান্তর করা যেতে পারে। খেলোয়াড়েকে দলে ভেড়ানোর জন্য সাধারণত কিছু অর্থ ব্যয় করতে হয়, যা স্থানান্তর ফি হিসেবে পরিচিত। যখন একজন খেলোয়াড় এক ক্লাব থেকে অন্য ক্লাবে চলে যায়, তখন তাদের পুরানো চুক্তি বাতিল হয়ে যায়। কিছু ক্ষেত্রে, স্থানান্তরগুলো খেলোয়াড়দের ব্যবসায়ের মতো একইভাবে কাজ করতে পারে, কারণ ক্লাব খেসারৎ হিসেবে অন্য দলকে অন্য খেলোয়াড়ও সরবরাহ করতে পারে।
লখনউ মধ্য বিধানসভা কেন্দ্র
লখনউ মধ্য, লখনউ লোকসভা কেন্দ্র-এর পাঁচটি বিধানসভা কেন্দ্রের একটি। ২০০৮ সাল থেকে, ৪০৩টি বিধানসভা কেন্দ্রের মধ্যে এই কেন্দ্রের অবস্থান হল ১৭৪ নম্বর।
বর্তমানে এই আসনটির বিধায়ক হলেন ভারতীয় জনতা পার্টির ব্রজেন পাঠক, যিনি ২০১৭ উত্তর প্রদেশ বিধানসভা নির্বাচনে  সমাজবাদী পার্টির  প্রার্থী রবিদাস মেহরোত্রকে ৫,০৯৪টি ভোটের ব্যবধানে পরাজিত করেন।
পাঁচথর জেলা
পাঁচথর জেলা (पाँचथर जिल्ला ) হচ্ছে নেপালের পূর্বাঞ্চল বিকাস ক্ষেত্রের মেচী অঞ্চলের পাহাড়ের একটি জেলা। এই জেলার আয়তন । ফিদিম হচ্ছে এই জেলার সদরদপ্তর।
পাঁচথরের অধিকাংশ জনসংখ্যা ক্রান্তিস লিম্বু। রাই এবং অন্যান্য নৃগোষ্ঠী এবং পাহাড়ি জাতির বিভিন্ন লোকজন বাস করে।
ভৌগোলিক উপাত্ত
আয়তন: ১২৪১ বর্গমাইল।
ত্রিপুরা উচ্চ আদালত
ত্রিপুরা হাইকোর্ট হল ত্রিপুরা রাজ্যের হাইকোর্ট। এটি ভারতের সংবিধান এবং উত্তর-পূর্ব অঞ্চল (পুনঃসংগঠন) আইন, ১৯৭১-এ উপযুক্ত সংশোধন করার পরে ২৩ মার্চ ২০১৩-এ প্রতিষ্ঠিত হয়েছিল। হাইকোর্টের আসনটি ত্রিপুরার রাজধানী আগরতলায়। প্রথম প্রধান বিচারপতি ছিলেন বিচারপতি দীপক গুপ্ত (২৩.৩.২০১৩ থেকে ১৬.৫.২০১৬) এর আগে, ত্রিপুরা রাজ্যের সাথে উত্তর-পূর্ব ভারতের অন্য ছয়টি রাজ্য গুয়াহাটি হাইকোর্টের অধীনে ছিল, যার একটি স্থায়ী বেঞ্চ ছিল। গুয়াহাটি হাইকোর্ট ত্রিপুরা রাজ্যের আঞ্চলিক এখতিয়ার নিয়ে ১৯৯২ সালে আগরতলায় প্রতিষ্ঠিত হয়েছিল।
পাঁচথর জেলা
জনসংখ্যার উপাত্ত
২০১১ সালের আদমশুমারি অনুসারে এ জেলার লোকসংখ্যা ১৯১,৮১৭ জন। এই জেলার মানুষের মধ্যে ৪০.১% লিম্বু, ৩৪.১% নেপালি, ৬.৫% তামাং, ৫.৫% বানতাওয়া, ৫.২% রাই, ২.৯% মাগার, ১.১% গুরুং, ০.৭% সুনুয়ার, ০.৭% চামলিং, এবং ০.৫% নেওয়ারি হিসেবে তাদের প্রথম ভাষা হিসাবে কথা বলে।
ত্রিপুরা উচ্চ আদালত
প্রধান বিচারপতি
এই আদালতের প্রধান বিচারপতি হলেন বিচারপতি অপরেশ কুমার সিং। তিনি ১৩ এপ্রিল ২০২৩-এ শপথ নেন।
পাঁচথর জেলা
জনসংখ্যার উপাত্ত
জেলার ৬২.০% জনগণ নেপালি এবং ০.৮% লিম্বুকে তাদের দ্বিতীয় ভাষা হিসাবে ব্যবহার করে থাকে।
প্রশাসনিক অঞ্চলসমূহ
পাঁচথর জেলায় একটি পৌরসভা এবং সাতটি পল্লি পৌরসভা রয়েছে।
প্রধান নদ নদী
এই জেলার প্রধান নদীগুলো হল ইন্দ্রাভাতি, কাভেলি, তামর, হেভা, ইভা, কাভা, ফেম্মে, নিভু, থিমই সহ আরও অনেক।
স্বাতী ভিসে
স্বাতী ভিসে (জন্মসুবাদে- গুপ্ত; জন্ম: ২১ শে অক্টোবর, ১৯৫৯) একজন ভরতনাট্যম নৃত্যশিল্পী, নৃত্য পরিকল্পক, শিক্ষাবিদ, প্রযোজক, এবং চারুকলার প্রচারক।
নৃত্যকলায় কর্মজীবন
স্বাতী "পদ্ম বিভূষণ" খেতাবপ্রাপ্ত সোনাল মানসিংহের প্রথম শিষ্য। নয়াদিল্লির সেন্টার অফ ইন্ডিয়ান ক্লাসিকাল ডান্সে তাঁর আত্মপ্রকাশের পর থেকে তিনি ন্যাশনাল সেন্টার ফর পারফর্মিং আর্টস (ভারত), লিংকন সেন্টার, এশিয়া সোসাইটি, সিম্ফনি স্পেস]], মেট্রোপলিটন মিউজিয়াম অফ আর্ট, স্পিক ম্যাকয় এবং হাউস অফ সোভিয়েত কালচার সহ পৃথিবীর বিভিন্ন স্থানে ব্যাপকভাবে প্রদর্শনী করেছেন। তাঁর আরও উল্লেখযোগ্য প্রদর্শনীগুলি ছিল জাতিসংঘের সাধারণ অধিবেশনের চল্লিশতম বার্ষিকী উপলক্ষে অনুষ্ঠানে, এলসা পেরেট্টি এবং পালোমা পিকাসোর টিফানি অ্যান্ড কোম্পানীর জন্য নতুন জাল নকশার উন্মোচন উপলক্ষে, এবং দক্ষিণ এশীয় ভাস্কর্য উইংয়ের উদ্বোধন উপলক্ষে দি মেট্রোপলিটন মিউজিয়াম অফ আর্টের অনুষ্ঠানে। স্বাতী সিডনি গোল্ডফার্ব এবং জুলি টেমরের সাথে একত্রে টমাস মানের দ্য ট্রান্সপোজড হেড-এর জন্য ভারতীয় নৃত্য পরিকল্পনাতেও কাজ করেছেন। স্বাতীকে তাঁর ক্ষেত্রের অন্যতম সেরা অভিনয়শিল্পী হিসাবে 'সেক্রেড আর্টস' নামে একটি সিবিএস তথ্যচিত্র তৈরি করা হয়।
শিক্ষাবিদ
১৯৯১-২০০৬ সাল পর্যন্ত স্বাতী নিউইয়র্ক শহরের ব্রিয়ারলি স্কুলে আবসিক শিল্পীর দায়িত্ব পালন করেছিলেন এবং শিশু ও কিশোর-কিশোরীদের ভারতীয় শিল্পকলা শিক্ষার জন্য অলাভজনক সংস্কৃতি কেন্দ্র প্রতিষ্ঠা করেন। তিনি সিম্ফনি স্পেসে  দ্য কারিকুলাম ইন আর্টস প্রোগ্রামে পাঠদান অব্যাহত রেখেছেন এবং ১৯৯৬ সাল থেকে লিংকন সেন্টার ইনস্টিটিউটের প্রতিবেদক শিল্পী ছিলেন। তিনি কলম্বিয়া বিশ্ববিদ্যালয়, নিউ ইয়র্ক বিশ্ববিদ্যালয়, অস্টিনের টেক্সাস বিশ্ববিদ্যালয়, সেন্ট মার্কস স্কুল অফ টেক্সাস, দ্য ডালটন স্কুল, দ্য বিয়ারলি স্কুল, চ্যাপিন স্কুল, ব্রুকলিন কলেজ এবং ওয়েসলিয়ান বিশ্ববিদ্যালয় সহ মার্কিন যুক্তরাষ্ট্রের শত শত সরকারী, বেসরকারী স্কুল, কলেজ এবং বিশ্ববিদ্যালয়ে প্রদর্শনী করেছেন।
থিয়েটার ও চলচ্চিত্র প্রযোজনা
২০১২ সালে স্বাতী তিনদিন ব্যাপী দ্য সাদির থিয়েটার উৎসব প্রতিষ্ঠা করেন, এটি প্রতিবছর ভারতের গোয়ায় অনুষ্ঠিত হয়। লিলেট দুবে, গিরিশ কারণাড, রজত কাপুর, মোহাম্মদ আলী বেগ, এবং বিক্রম কাপাদিয়া সহ সমালোচকদের দ্বারা প্রশংসিত থিয়েটার তারকারা বছরের পর বছর ধরে অংশ নিয়েছেন, এবং তিনি এখনও উৎসবটির শৈল্পিক পরিচালক। স্বাতী ইউনেস্কোর বিশ্ব ঐতিহ্যবাহী শিল্পরূপ, চীনা থিয়েটারের প্রাচীনতম শৈলীর মধ্যে একটি কুনকু অপেরাকে প্রথমবারের মতো মুম্বাইয়ের ন্যাশনাল সেন্টার ফর পারফর্মিং আর্টস, এবং নয়াদিল্লির সিরি ফোর্ট অডিটোরিয়ামে পরিবেশনার জন্য ভারতে নিয়ে এসেছিলেন। ২০১৪ সালে, দেব প্যাটেল এবং জেরেমি আয়রন্স অভিনীত এডওয়ার্ড আর প্রেসম্যানের চলচ্চিত্র, দ্য ম্যান হু নিউ ইনফিনিটি (চলচ্চিত্র) এর নির্বাহী নির্মাতার এবং ভারতীয় সাংস্কৃতিক পরামর্শদাতার দায়িত্ব পালন করার পরে, স্বাতী, কেয়েন পেপার প্রোডাকশন নামে একটি চলচ্চিত্র প্রযোজনা সংস্থা প্রতিষ্ঠা করেন। ২০১৫ সালের সেপ্টেম্বরে টরন্টো আন্তর্জাতিক চলচ্চিত্র উৎসবে ছবিটি প্রদর্শিত হয়। স্বাতী সম্প্রতি ১৯ শতকের ভারতে একটি ব্রিটিশ /ভারতীয় স্ব-লিখিত পর্ব নাটকের নির্দেশনা শেষ করেছেন। দ্য ওয়ারিয়র কুইন অফ ঝাঁসী ছবিটি ২০১৯ সালে মুক্তির জন্য জমা দেওয়া হয়েছে। তিনি নবম বার্ষিক মাহিন্দ্র এক্সিলেন্সে (এমইটিএ) এর থিয়েটার অ্যাওয়ার্ডস-এর জন্য শাবানা আজমী, সুষমা শেঠ, কুলভূষণ খারবান্দা, এবং উৎকর্ষ মজুমদারকে নিয়ে গঠিত পাঁচ সদস্যের গ্র্যান্ড জুরি বোর্ড সহ অসংখ্য প্যানেলে আছেন।
মানবপ্রীতি
স্বাতী দক্ষিণ পূর্ব এশিয়ার মহিলাদের ক্ষমতায়নের পক্ষে স্পষ্ট বক্তব্য দেন। তিনি এশিয়া ফাউন্ডেশনের লোটাস সার্কেলের পরামর্শদাতা, এটি একটি "গতিশীল এবং উন্নয়নশীল এশিয়া জুড়ে জীবন উন্নতির জন্য প্রতিশ্রুতিবদ্ধ অলাভজনক আন্তর্জাতিক উন্নয়ন সংস্থা"।
কৃষ্ণনগর সাধারণ গ্রন্থাগার
কৃষ্ণনগর সাধারণ গ্রন্থাগার হল নদীয়া জেলা র প্রাচীনতম ও ঐতিহ্যশালী গ্রন্থাগার। ১৮৫৬ সালে কৃষ্ণনগর শহরে এই গ্রন্থাগার প্রতিষ্ঠিত হয়।
ইতিহাস
প্রাথমিকভাবে কৃষ্ণনগর সরকারী কলেজে জেলার শিক্ষানুরাগীদের নাগরিক সভায় একটি গ্রন্থাগার তৈরীর সিদ্ধান্ত হয়। এই সভায় উপস্থিত ছিলেন ইয়ং বেঙ্গল প্রভাবিত প্রগতিশীল চিন্তায় উদ্বুদ্ধ মহারাজা শ্রীশচন্দ্র রায়, জেলা বিদ্যালয় পরিদর্শক হজসন প্র্যাট, বাবু রামলোচন ঘোষ প্রমুখ। গ্রন্থাগারটি ১৮৫৬ সালের ১ জুলাই প্রতিষ্ঠিত হয় ও প্রথম নামকরণ হয় দ্য কৃষ্ণনগর পাবলিক লাইব্রেরী অ্যান্ড রিডিং ক্লাব (The Krishnagar Public Library and Reading Club)। তদানীন্তন ব্রিটিশ সরকারী আধিকারিক, শিক্ষিত ও বিত্তশালী স্বদেশীয় মানুষজন এর সদস্য হন। ১৯০৫ সালে বঙ্গভঙ্গ আন্দোলন, সশস্ত্র বিপ্লবী আন্দোলন, স্বাধীনোত্তর খাদ্য আন্দোলন এবং নানা সামাজিক-সাংস্কৃতিক কর্মকান্ডের সাথে এই গ্রন্থাগারটি জড়িত ছিল। নদীয়া জেলার মুক্তিকামী আন্দোলনের কেন্দ্র হিসেবে এই গ্রন্থাগার ও সংলগ্ন টাউন হল ময়দানে বিভিন্ন সময় পদার্পণ করেছেন বাঘা যতীন, অনন্তহরি মিত্র, বসন্ত বিশ্বাস, দ্বিজেন্দ্রলাল রায়, কাজী নজরুল ইসলাম, হেমন্তকুমার সরকার, বিজয়লাল চট্টোপাধ্যায়, শিবরাম গুপ্ত, তারকদাস বন্দ্যোপাধ্যায়, অমৃতেন্দু মুখোপাধ্যায় প্রমুখেরা। জাতীয় স্তরের নেতাদের মধ্যে সুভাষচন্দ্র বসু, রাজেন্দ্র প্রসাদ, মদনমোহন মালব্য, সুরেন্দ্রনাথ বন্দ্যোপাধ্যায়, বিপিনচন্দ্র পাল, স্যার আশুতোষ মুখোপাধ্যায়, ডাঃ বিধানচন্দ্র রায়, জ্যোতি বসু সহ বহু রাজনৈতিক ব্যক্তিত্ব সাধারণ গ্রন্থাগারের মাঠে বক্তৃতা করে গেছেন।
হেরন ফার্মাসিউটিক্যালস
হেরন ফার্মাসিউটিক্যালস ওষুধ ও প্রাকৃতিক স্বাস্থ্যসেবা উপাদানের অস্ট্রেলীয় নির্মাতা। হেরন সিগমা ফার্মাসিউটিক্যালসের একটি সহায়ক সংস্থা যা ১৯১২ সালে প্রতিষ্ঠিত হয়েছিল।
১৬৫৩
১৬৫৩ গ্রেগরীয় বর্ষপঞ্জির একটি সাধারণ বছর।
গোরেহাব্বা
গোরেহাব্বা বা গোর হাব্বা হল ভারতে একে অপরের গায়ে গোবর ছিটিয়ে দেওয়া একটি উৎসব বা আচার। এই উত্সবটি ভারতের কর্ণাটকের গুম্মতাপুরা গ্রামে দীপাবলির একদিন পরে পালিত হয়
চের রাজবংশ
চের রাজবংশ ছিল দক্ষিণ ভারতের অধুনা কেরল রাজ্য এবং তামিলনাড়ুর কিয়দাংশের আদি ইতিহাসের অন্যতম প্রধান রাজবংশ। খ্রিস্টীয় প্রথম সহস্রাব্দের প্রথম ভাগের কয়েক শতাব্দীকাল চের, উরাইয়ুরের চোল ও মাদুরাইয়ের পাণ্ড্য রাজবংশ প্রাচীন তামিলকমের তিন প্রধান রাষ্ট্রশক্তি (মুবেন্তর) হিসেবে পরিচিত ছিল।
হাজেরা খাতুন
হাজেরা খাতুন (জন্ম: ৩১শে জুলাই, ১৯৪৭) একজন বাংলাদেশী রাজনীতিবিদ। তিনি ২০১৪ সাল থেকে জাতীয় সংসদের সদস্য হিসেবে দায়িত্ব পালন করে আসছেন।
চের রাজবংশ
ভৌগোলিক দিক থেকে চের দেশের অবস্থান ভারত মহাসাগরে সমুদ্র বাণিজ্যের পক্ষে অনুকূল ছিল। বিভিন্ন সূত্র থেকে চেরদের সঙ্গে মধ্যপ্রাচ্য ও গ্রিকো-রোমান বণিকদের মশলা (বিশেষত গোলমরিচ) বিনিময়ের কথা জানা যায়। আদি যুগের চেরদের (আনুমানিক খ্রিস্টপূর্ব দ্বিতীয় শতাব্দী – আনুমানিক খ্রিস্টীয় তৃতীয় শতাব্দী)) কেন্দ্র তামিলনাড়ুর কারুরে এবং কেরলের ভারত মহাসাগরীয় উপকূলের মুচিরি (মুজিরিস) ও তোন্ডি (তিন্ডিস) বন্দরে অবস্থিত ছিল বলে জানা যায়। তাঁরা দক্ষিণে আলেপ্পি থেকে উত্তরে কসরগোডের মধ্যবর্তী মালাবার উপকূল শাসন করত। পালঘাট গিরিবর্ত্ম, কোয়েম্বাটুর, সালেম ও কোল্লি মালাই এই অঞ্চলের মধ্যে পড়ে। সঙ্গম যুগে (আনুমানিক খ্রিস্টীয় প্রথম-চতুর্থ শতাব্দী) চের রাজবংশ কোয়েম্বাটোর অঞ্চল শাসন করত। এই অঞ্চলটি ছিল মালাবার উপকূল ও তামিলনাড়ুর মধ্যে প্রধান বাণিজ্যপথ পালঘাট গিরিবর্ত্মের প্রবেশদ্বার।
হাজেরা খাতুন
পটভূমি
হাজেরা খাতুন পেশায় একজন সরকারি কর্মচারী।
বিজয় হাজারে
থাম্ব বিজয় স্যামুয়েল হাজারে (জন্ম: ১১ মার্চ, ১৯১৫ - মৃত্যু: ১৮ ডিসেম্বর, ২০০৪) মহারাষ্ট্র রাজ্যে জন্মগ্রহণকারী বিখ্যাত ভারতীয় ক্রিকেটার ছিলেন। দলে তিনি মূলতঃ ডানহাতি ব্যাটসম্যানের দায়িত্ব পালন করতেন। পাশাপাশি ডানহাতে মিডিয়াম পেস বোলিংয়েও পারদর্শিতা দেখিয়েছেন তিনি।
ভারত ক্রিকেট দলের অন্যতম সদস্য হিসেবে ১৪ টেস্টে অধিনায়কত্ব করেন। ভারতের টেস্ট মর্যাদাপ্রাপ্তির প্রায় বিশ বছর পর ২৫তম টেস্টে দলের প্রথম বিজয়ে নেতৃত্ব দিয়েছিলেন বিজয় হাজারে।
টেস্ট ক্রিকেট
শিক্ষক পিতার আট সন্তানের অন্যতম হাজারে তৎকালীন বোম্বে প্রেসিডেন্সির সাংলি এলাকায় ১৯১৫ সালে জন্মগ্রহণ করেন।
হাজারের টেস্ট রেকর্ড বেশ সমৃদ্ধ ছিল। ৩০ টেস্টে ৪৭.৬৫ গড়ে ৭ সেঞ্চুরি সহযোগে ২,১৯২ রান করেন। টেস্টে ২০ উইকেট লাভ করেছেন। তন্মধ্যে ডোনাল্ড ব্র্যাডম্যান তিনবার তার শিকারে পরিণত হন। ১৯৪৭-৪৮ মৌসুমে স্বাগতিক অস্ট্রেলিয়ার বিপক্ষে অ্যাডিলেডে ১১৬ ও ১৪৫ রান সংগ্রহ করেছিলেন।
১৯৫১-৫২ মৌসুমে মাদ্রাজে সফরকারী ইংল্যান্ডের বিপক্ষে ভারত দল ইনিংস ও ৮ রানের বিশাল ব্যবধানে জয় পায় যা তার অধিনায়কত্বে একমাত্র জয়। ঐদিনই রাজা ষষ্ঠ জর্জ মৃত্যুবরণ করেছিলেন।
বৈশ্বিক দৃষ্টিকোণে তিনি সহজাত অধিনায়কের অধিকারী ছিলেন না। ফলশ্রুতিতে তার ব্যাটিং বেশ ক্ষতিগ্রস্ত হয়। তার প্রধান প্রতিদ্বন্দ্বী বিজয় মার্চেন্টের মতে, 'অধিনায়কের দায়িত্ব পালন করায় হাজারে ভারতের সেরা ব্যাটসম্যান হতে পারেননি'।
অর্জনসমূহ
প্রথম ভারতীয় ক্রিকেটার হিসেবে টেস্টের উভয় ইনিংসে সেঞ্চুরি করেন। অ্যাডিলেড ওভালের ঐ টেস্টে ১১৬ ও ১৪৫ রান তুললেও তার দল পরাজয়বরণ করেছিল। অন্যদিকে, ১৯৫১-৫২ মৌসুমে সফরকারী ইংল্যান্ডের বিপক্ষে কানপুরে অনুষ্ঠিত টেস্টের উভয় ইনিংসে জোড়া শূন্য লাভ করেন তিনি। এছাড়াও প্রথম ভারতীয় হিসেবে পরপর তিন টেস্টে সেঞ্চুরি হাঁকিয়েছিলেন তিনি।
অবসর
ক্রিকেট থেকে বিদায় নেবার অল্প কিছুদিন পর ভারতের টেস্ট দল নির্বাচক হন।
তার নামানুসারে ভারতের আঞ্চলিক ক্রিকেট প্রতিযোগিতা বিজয় হাজারে ট্রফি নিয়মিতভাবে অনুষ্ঠিত হয়। জসু প্যাটেলের সাথে তাকেও যৌথভাবে পদ্মশ্রী পদকে ভূষিত করা হয়।
দীর্ঘদিন ক্যান্সারজনিত রোগে আক্রান্ত থাকার পর ডিসেম্বর, ২০০৪ সালে বিজয় হাজারের দেহাবসান ঘটে।
নর্থ-ওয়েস্ট পাওয়ার জেনারেশন কোম্পানি লিমিটেড
নর্থ-ওয়েস্ট পাওয়ার জেনারেশন কোম্পানি লিমিটেড (নওপাজেকো) সরকারী মালিকানাধীন একটি বিদ্যুৎ কোম্পানি। এটি বাংলাদেশ বিদ্যুৎ উন্নয়ন বোর্ডের একটি প্রতিষ্ঠান। বর্তমানে কোম্পানির আওতায় পাঁচটি বিদ্যুৎ কেন্দ্র চলমান রয়েছে।
ইতিহাস
বিদ্যুৎ দেশের অর্থনৈতিক উন্নতির মূল চালিকাশক্তি। জিডিপি-এর টেকসই প্রবৃদ্ধি এবং দেশের ক্রমবর্ধমান অর্থনীতিতে টিকে থাকার জন্য টেকসই, নির্ভরযোগ্য এবং সাশ্রয়ী বিদ্যুৎ সরবরাহের প্রয়োজন। আর্থিক সীমাবদ্ধতা ও গ্যাস সরবরাহের অপ্রতুলতা থাকা সত্ত্বেও বাংলাদেশ সরকার দেশের ক্রমবর্ধমান বিদ্যুৎ চাহিদা পূরণে বিভিন্ন পরিকল্পনা গ্রহণ করেছে। সরকার মিশ্র জ্বালানি (গ্যাস, কয়লা, তরল জ্বালানি, পারমাণবিক শক্তি, নবায়নযোগ্য জ্বালানি), প্রতিবেশী দেশ থেকে বিদ্যুৎ আমদানি এবং লোড ম্যানেজমেন্ট-এর মাধ্যমে বিদ্যুৎ উৎপাদন তথা সরবরাহ বৃদ্ধির লক্ষ্যে স্বল্প, মধ্য ও দীর্ঘমেয়াদি কর্মসূচী গ্রহণ করেছে। সরকারের মাস্টার প্ল্যান অনুযায়ী ২০২১ সালের মধ্যে ২৪,০০০ মেগাওয়াট, ২০৩০ সালের মধ্যে ৪০,০০০ মেগাওয়াট এবং ২০৪১ সালের মধ্যে ৬০,০০০ মেগাওয়াট বিদ্যুৎ উৎপাদনের পরিকল্পনা রয়েছে। সরকারের এই অভীষ্ট লক্ষ্য অর্জনে অংশীজন হিসেবে নর্থ-ওয়েস্ট পাওয়ার জেনারেশন কোম্পানি লিমিটেড (এনডব্লিউপিজিসিএল) নিরলসভাবে নিয়ত কাজ করে যাচ্ছে।
দেশের ক্রমবর্ধমান বিদ্যুৎ চাহিদা পূরণ ও সিস্টেমের লো-ভোল্টেজ সমস্যা নিরসনকল্পে সিরাজগঞ্জ ১৫০ মেঃওঃ পিকিং পাওয়ার প্লান্ট প্রকল্প এবং খুলনা ১৫০ মেঃওঃ পিকিং পাওয়ার প্লান্ট প্রকল্পদ্বয়ে অর্থায়নের জন্য গণপ্রজাতন্ত্রী বাংলাদেশ সরকার ও এডিবির মধ্যে গত ২৮.০৬.২০০৭ তারিখে একটি ঋণ চুক্তি (ঋণ নং- ২৩৩২-বিএএন) স্বাক্ষরিত হয়। এডিবির ঋণ কার্যকর করার লক্ষ্যে গত ২৮.০৮.২০০৭ ইং তারিখে বাংলাদেশ সরকার প্রণীত বিদ্যুৎ খাত সংস্কার নীতিমালা এবং কোম্পানি আইন ১৯৯৪ এর আওতায় নর্থ-ওয়েস্ট পাওয়ার জেনারেশন কোম্পানি লিঃ (বাংলাদেশ বিদ্যুৎ উন্নয়ন বোর্ডের একটি প্রতিষ্ঠান) গঠিত হয়।
কোম্পানির আওতায় বর্তমানে ছয়টি বিদ্যুৎ কেন্দ্র চলমান রয়েছে। বিদ্যুৎ কেন্দ্রগুলি দেশের বিদ্যুৎ চাহিদা পূরণসহ আর্থ-সামাজিক উন্নয়নে ব্যাপক ভূমিকা পালন করছে। কোম্পানি সাশ্রয়ী মূল্যে সব ধরনের জ্বালানি ব্যবহারের মাধ্যমে যে কোন আকারের বিদ্যুৎ কেন্দ্র বাস্তবায়নের ক্ষমতা অর্জন করেছে। বিদ্যুৎ খাতে অসামান্য অর্জনের জন্য কোম্পানি বিভিন্ন জাতীয়, আন্তর্জাতিক পুরস্কার ও স্বীকৃতি পেয়েছে। এছাড়া, নর্থ-ওয়েস্ট পাওয়ার জেনারেশন কোম্পানি লিমিটেড আইএসও ৯০০১:২০১৫, আইএসও ১৪০০১:২০১৫, আইএসও ৪৫০০১:২০১৮ সনদ অর্জন করেছে। সম্প্রতি ‘বিদ্যুৎ ও জ্বালানি সপ্তাহ ২০১৮’-এর উদ্বোধনী অনুষ্ঠানে দ্রুত বিদ্যুৎ উৎপাদন বৃদ্ধির স্বীকৃতি স্বরূপ মাননীয় প্রধানমন্ত্রী শেখ হাসিনার হাত থেকে পুরস্কার গ্রহণ করেন কোম্পানির প্রধান নির্বাহী কর্মকর্তা প্রকৌঃ এ. এম. খোরশেদুল আলম।
কোম্পানির বর্তমান বিদ্যুৎ উৎপাদন ক্ষমতা ৩০৬৩ মেঃওঃ। আশা করা যায়, ২০২৫ সালের মধ্যে কোম্পানির বিদ্যুৎ উৎপাদন ক্ষমতা ৯,০০০ মেঃওঃ এর উর্ধ্বে হবে। এছাড়া, কোম্পানিটি দ্রুততম সময়ে শক্তিশালী ব্রান্ড ইমেজসহ দেশের নেতৃত্বশীল বিদ্যুৎ উৎপাদনকারী সংস্থায় পরিগণিত হবে
নিকোটিন গাম
নিকোটিন গাম হল এক ধরনের চুইংগাম যা শরীরে নিকোটিন সরবরাহ করে। এটি নিকোটিন প্রতিস্থাপন থেরাপি, ধূমপান বন্ধ করার এবং ধোঁয়াবিহীন তামাক ত্যাগ করার একটি প্রক্রিয়া হিসাবে ব্যবহৃত হয়। নিকোটিন মুখের টিস্যু দ্বারা শোষণের মাধ্যমে রক্ত প্রবাহে যায়।
এটি ইউরোপ, মার্কিন যুক্তরাষ্ট্র এবং অন্য কোথাও ওভার-দ্য-কাউন্টারে পাওয়া যায়। টুকরোগুলি সাধারণত পৃথক ফয়েল প্যাকেজে পাওয়া যায় এবং বিভিন্ন স্বাদে আসে। নিকোটিনের পরিমাণ সাধারণত ২ বা ৪ মিলিগ্রাম হয়। জনপ্রিয় ব্র্যান্ডগুলির মধ্যে রয়েছে নিকোটেক্স, নিকোরেট, নিকোগাম, নিকোটিনেল এবং জোনিক।
নিকোটিন প্রতিস্থাপনের বিকল্প পণ্যগুলির মধ্যে রয়েছে নিকোটিন প্যাচ, নিকোটিন প্যাস্টিলস/লজেঞ্জ এবং নিকোটিন ইনহেলার।
আঠাজাতীয় এবং চামড়ায় শোষিত প্যাচসহ নিকোটিন প্রতিস্থাপন পণ্যগুলি বিশ্ব স্বাস্থ্য সংস্থার প্রয়োজনীয় ওষুধের তালিকায় রয়েছে।
সানন্দবাড়ী বহুমুখী উচ্চ বিদ্যালয়
সানন্দবাড়ী বহুমুখী উচ্চ বিদ্যালয় হচ্ছে বাংলাদেশের জামালপুর জেলার দেওয়ানগঞ্জ উপজেলায় অবস্থিত একটি মাধ্যমিক বিদ্যালয়। ১৯১৮ সালে বিদ্যালয়টি প্রতিষ্ঠা করা হয়।
অবস্থান
সানন্দবাড়ী বাজারের সাথে,পাশে সানন্দ বাড়ী ডিগ্রি কলেজ ও সানন্দবাড়ী বাজার সরকারী প্রাথমিক বিদ্যালয়
ইতিহাস
১৯১৮ সনে একটি প্রাইমারী স্কুল প্রতিষ্ঠার মধ্য দিয়ে বিদ্যালযটির যাত্রা শুরু হয়। পরবর্তীকালে ১৯৪৬ সালে এটি এম ই(মিডল ইংলিশ) স্কুলে রুপান্তরিত করা হয়, যা পরবর্তীকালে ১৯৫৭ সালে জুনিয়র হাইস্কুলে পরিণত হয়। ১৯৬৭ সালে এটি পূর্ণাঙ্গ হাইস্কুল হওয়ার গৌরব অর্জন করে। বর্তমানে বিদ্যালয়টিতে ১১১৫ জন শিক্ষার্থী পড়াশুনা করছে।
কার্যক্রম
বিদ্যালয়টির পাঠ্যসূচির পাশাপাশি রয়েছে বিভিন্ন কার্যক্রম। এতে রয়েছে নাচ, গান, আবৃত্তি, সঙ্গীত, বির্তক ক্লাব, পাঠাগার, স্কাউট, দল ও আরও বিভিন্ন সাংস্কৃতিক কার্যক্রম।
বন মটমটিয়া
বন মটমটিয়া (বৈজ্ঞানিক নাম:Chromolaena odorata)  উষ্ণমণ্ডলীয় অঞ্চলের গুল্মজাতীয় সূর্যমুখী পরিবারের উদ্ভিদ। উত্তর আমেরিকা, ফ্লোরিডা এবং টেক্সাস থেকে মেক্সিকো এবং  ক্যারিবীয় অঞ্চলের স্থানীয় উদ্ভিদ এটি। উত্তর আমেরিকার স্থানীয় উদ্ভিদ। এটিকে পৃথিবীর সর্বাপেক্ষা আগ্রাসি আগাছা হিসেবে গণ্য করা হয়। বৃষ্টিস্নাত বুনো ঝোঁপ। যশোর এলাকায় এটি "মটমটে" নামে পরিচিত। হাতে-পায়ে মচকা লেগে ব্যাথা পেলে এর পাতা বেটে লাগিয়ে রাখলে ব্যাথার উপশম হয়।
জাতিগত পর্নোগ্রাফি
ডান|থাম্ব| সমকামী খেলা, বেনামী লিথোগ্রাফ, ১৮৪০ ১৮x২৩, 5 সেমি। (দুজন সাদা মহিলা ও একজন কালো মহিলা একটি সোফায় মজা করছে) জাতিগত পর্নোগ্রাফি হল পর্নোগ্রাফির একটি ধারা যেখানে নির্দিষ্ট জাতিগত গোষ্ঠীর অভিনয়শিল্পীরা, বা আন্তঃজাতিগত যৌন কার্যকলাপের চিত্রায়ণ দেখানো হয়। যদিও নির্মাণে যেকোন ধরনের জাতিগত গোষ্ঠী (ককেশীয়, এশিয়ান, মধ্যপ্রাচ্য, ল্যাটিনো, কালো, আদিবাসী মার্কিন) বৈশিষ্ট্য থাকতে পারে, তবে সাদা- এবং কালো-চামড়াযুক্ত ব্যক্তিদের মধ্যে সম্পর্কের উপর বেশি জোর দেওয়া হয়।
১৬৫৪
১৬৫৪ গ্রেগরীয় বর্ষপঞ্জির একটি সাধারণ বছর।
টেক্স
টেক্স ( অথবা , নিচে দেখুন) একটি টাইপসেটিং প্রোগ্রাম যা ডোনাল্ড কানুথ কর্তৃক প্রস্তুতকৃত, ১৯৭৮ সালে প্রকাশিত হয়।
হামিদা হোসেন
১৯৬৯ সালে তৎকালীন পূর্ব পাকিস্তানে, অর্থনীতিবিদ রেহমান সোবহানের সাথে তিনি ইংরেজি ভাষায় মাসিক বর্তমান বিষয়াবলি পত্রিকা ফোরাম প্রতিষ্ঠিত করেন। ১৯৭১ সালে মাত্র চার বছরের মাথায় পত্রিকাটি বন্ধ হয়ে যায়। হামিদা হোসেন মাত্র ২ -৩ বছর পর্যন্ত কারিকার মহাসচিব হিসেবে কর্মরত ছিলেন। বাংলাদেশে যাঁরা বর্তমানে মানবাধিকার নিয়ে কাজ করছেন, তিনি তাদের মধ্যে শীর্ষস্থানীয় নেত্রী।
হোসেন হলেন সেন্টার ফর সেকুলার স্পেস-এর পরিচালনা পর্ষদের একজন সদস্য, একটি আন্তর্জাতিক মানবাধিকার সংস্থার ভিত্তি করে আন্তর্জাতিক প্রতিরক্ষা বিরুদ্ধে ধর্মীয় চরমপন্থা। নারী অধিকার এবং মানবাধিকার নিয়ে কাজ করার জন্য 'অনন্যা শীর্ষ দশ' পুরস্কারে ভূষিত হন তিনি।
পরিবার
ড. হামিদা হোসেন জন্মগ্রহণ করেন ১৯৩৬ সালের ২৮ ডিসেম্বর, পাকিস্তানের সিন্ধু প্রদেশের একটি শহর হায়দ্রাবাদে। তার বাবা আব্দুল্লাহ শফি মোহাম্মদ আকন্দ ছিলেন একজন বিচারক। তাদের পারিবারিক উপাধি ছিল "আকন্দ"। হামিদা হোসেনের মাতা তুরস্কে বড় হয়েছেন এবং ১৬ বছর বয়সে বিবাহের পর বাংলাদেশে ফিরে আসেন। বাবা-মায়ের ছয় সন্তানের মধ্যে হামিদা সবার থেকে কনিষ্ঠ।
ব্যক্তিগত জীবন
১৯৬২ সালে একবার বাংলাদেশে বেড়াতে এসেছিলেন, কিন্তু স্থায়ীভাবে এ দেশে ফিরে আসেন ১৯৬৫ সালে। তিনি ১৯৬৫ সালে বিশিষ্ট আইনজীবী ও রাজনীতিবিদ ড. কামাল হোসেনের সঙ্গে বিবাহ বন্ধনে আবদ্ধ হন, যিনি বাংলাদেশের গণফোরাম রাজনৈতিক দলের একজন সভাপতি। তাদের একমাত্র কন্যা সারা হোসেন, যিনি পেশায় একজন আইনজীবী ও লেখক।
জাগো (দ্ব্যর্থতা নিরসন)
জাগো শিরোনামে নিম্নের বিষয় সমূহ নির্দেশিত হতে পারে-
হামিদা হোসেন
শিক্ষাজীবন ও কর্মজীবন
হায়দ্রাবাদে স্থানান্তরিত হওয়ার পর তিনি একটি মিশনারী স্কুলে ভর্তি হন। তার শিক্ষার মাধ্যম ছিল ইংরেজি আর দ্বিতীয় ভাষা ছিলো পার্সি। এই স্কুল থেকে ১৯৫১ সালে তিনি মেট্রিক পাশ করেন। এরপর হায়দ্রাবাদ কলেজে ভর্তি হলেও পরবর্তীতে শিক্ষাবৃত্তি নিয়ে উচ্চশিক্ষার জন্য মার্কিন যুক্তরাষ্ট্রের ওয়েলেসলি কলেজে অধ্যয়নের সুযোগ পান। সেখানে তিন বছর পড়াশোনা করেন এবং সত্তরের দশকে তিনি অক্সফোর্ড বিশ্ববিদ্যালয় থেকে আধুনিক ইতিহাসের ওপর পিএইচডি করেন।
মার্কিন যুক্তরাষ্ট্র থেকে ফিরে আসার পরে তিনি করাচীতেপাকিস্তান ইনস্টিটিউট অব ইন্টারন্যাশনাল অ্যাফেয়ার্স-এর গবেষণা সহকারী হিসেবে দায়িত্ব পালন করেন। হোসেনকে সেখানে জার্নাল সম্পাদনের দায়িত্ব পালন করতে হতো। অতপর তিনি করাচীতে অক্সফোর্ড ইউনিভার্সিটি প্রেসের একজন সম্পাদক হিসেবে যোগদান করেন। পাকিস্তান থেকে বাংলাদেশে ফিরে আসার পর অক্সফোর্ড ইউনিভার্সিটি প্রেসের ঢাকা অফিসে যোগ দেন তিনি। এছাড়াও হামিদা হোসেন করাচি হতে প্রকাশিত রাজনৈতিক সাপ্তাহিক পত্রিকা আউটলুক-এ একজন ফ্রিল্যান্সার হিসেবে জড়িত ছিলেন, কিন্তু আইয়ুব খানের সামরিক সরকার এক পর্যায়ে এটিকে বাজেয়াপ্ত করে।
হামিদা হোসেন মাত্র ২ থেকে ৩ বছর পর্যন্ত কারিকার মহাসচিব হিসেবে কর্মরত ছিলেন। এরপর রওশন জাহান ও সালমা সোবহানের সাথে মিলে গার্মেন্টস সেক্টরে নারী শ্রমিকদের ওপর একটি গবেষণা সমাপ্ত করেন। পরবর্তীতে এই গবেষণার প্রতিবেদন হিসেবে ইউনির্ভাসিটি প্রেস অপেক্ষা প্রকাশিত হয়েছিল। এছাড়াও তিনি দেশের নাগরিক উদ্যোগ এবং রিসার্চ ইনিশিয়েটিভস বাংলাদেশ (রিইব) নামের আরও দুটি প্রতিষ্ঠানে ভাইস চেয়ারপারসন পদে সম্পৃক্ত ছিলেন।
১৬৫৫
১৬৫৫ গ্রেগরীয় বর্ষপঞ্জির একটি সাধারণ বছর।
মাদার জোন্স
মেরি জি হ্যারিস জোন্স (১৮৩৭ (ব্যাপজিডজ) – ৩০ নভেম্বর ১৯৩০) তিনি বড় ধর্মঘট সমন্বয়কারী ছিলেন এবং বিশ্বের শিল্প শ্রমিকদের সহ-প্রতিষ্ঠা করেছিলেন।
১৮৬৭ সালে জোন্সের স্বামী এবং চারটি শিশু হলুদ জ্বরে মারা যাওয়ার পর এবং ১৮৭১  সালের গ্রেট শিকাগো অগ্নিকান্ডে তার পোশাকের দোকান ধ্বংস হয়ে গেলে, তিনি নাইটস অব লেবার এবং ইউনাইটেড মাইন ওয়ার্কার্স ইউনিয়নের একজন সংগঠক হয়েছিলেন। খনি মালিকদের বিরুদ্ধে খনি শ্রমিক এবং তাদের পরিবারকে সংগঠিত করার সাফল্যের জন্য ১৯০২ সালে তাকে "আমেরিকার সবচেয়ে বিপজ্জনক মহিলা" বলা হয়। ১৯০৩  সালে, পেনসিলভেনিয়া খনি এবং রেশম কারখানায় শিশুশ্রম আইনের শিথিল প্রয়োগের প্রতিবাদে তিনি ফিলাডেলফিয়া থেকে নিউইয়র্কে প্রেসিডেন্ট থিওডোর রুজভেল্টের বাড়িতে শিশু মিছিলের আয়োজন করেন।
জীবনের প্রথমার্ধ
মেরি জি. তার সঠিক জন্ম তারিখ অনিশ্চিত; তিনি ১৮৩৭ সালের ১ আগস্ট বাপ্তিস্ম নিয়েছিলেন। হ্যারিস এবং তার পরিবার মহৎ দুর্ভিক্ষের শিকার হয়েছিল, যেমন অন্যান্য অনেক আইরিশ পরিবার ছিল। দুর্ভিক্ষ হ্যারিসসহ দশ মিলিয়নেরও বেশি পরিবারকে উত্তর আমেরিকায় অভিবাসন করতে বাধ্য করে যখন হ্যারিসের বয়স ১০।
বিকাশমান বছর
মেরি কিশোর ছিলেন যখন তার পরিবার কানাডায় চলে আসে। কানাডায় (এবং পরে যুক্তরাষ্ট্রে), হ্যারিস পরিবার তাদের অভিবাসী অবস্থার পাশাপাশি তাদের ক্যাথলিক বিশ্বাস এবং আইরিশ .তিহ্যের কারণে বৈষম্যের শিকার হয়েছিল। মেরি টরন্টোতে টরন্টো নরমাল স্কুলে একটি শিক্ষা লাভ করেন, যা টিউশন-মুক্ত ছিল এবং এমনকি প্রতি সেমিস্টার সম্পন্ন করার জন্য প্রতি শিক্ষার্থীকে প্রতি ডলার একটি উপবৃত্তি প্রদান করেছিল। মেরি টরন্টো নরমাল স্কুল থেকে স্নাতক হননি, কিন্তু তিনি ২৩ বছর বয়সে ১৮৫৯ সালের ৩১ আগস্ট, মিশিগানের মনরোতে একটি কনভেন্টে শিক্ষকতার অবস্থান দখল করার জন্য যথেষ্ট প্রশিক্ষণ নিতে সক্ষম হন।  তাকে প্রতি মাসে আট ডলার দেওয়া হতো, কিন্তু স্কুলটিকে "হতাশাজনক স্থান" হিসেবে বর্ণনা করা হয়েছিল। তার অনুমিত পেশার ক্লান্তির পর, তিনি প্রথমে শিকাগো এবং তারপর মেমফিসে চলে যান, যেখানে  ১৮৬১  সালে তিনি জর্জ ই জোন্সকে বিয়ে করেন, ন্যাশনাল ইউনিয়ন অফ আয়রন মোল্ডার্সের সদস্য এবং সংগঠক,  যা পরবর্তীতে আন্তর্জাতিক মোল্ডার্স এবং ফাউন্ড্রি হয়ে ওঠে ওয়ার্কার্স ইউনিয়ন অফ নর্থ আমেরিকা, যারা শ্রমিকদের প্রতিনিধিত্ব করে যারা বাষ্প ইঞ্জিন, কল, এবং অন্যান্য উত্পাদিত পণ্য নির্মাণ ও মেরামতের ক্ষেত্রে বিশেষজ্ঞ।  মরিয়মের স্বামী পরিবারের ভরণপোষণের জন্য পর্যাপ্ত আয়ের যোগান দিচ্ছিলেন বলে বিবেচনা করে, তিনি তার শ্রমকে গৃহস্থালিতে পরিবর্তন করেছিলেন।
মহিলাদের ভোটাধিকার নিয়ে অনিচ্ছাকৃত হওয়ার কারণে জোন্স উনিশ শতকের পূর্ববর্তী সংশোধনী দিনের অনেক মহিলা কর্মীদের থেকে আদর্শিকভাবে বিচ্ছিন্ন হয়ে পড়েছিলেন। তাকে উদ্ধৃত করে বলা হয়েছিল যে "জাহান্নাম বাড়াতে আপনার ভোটের দরকার নেই!" যখন কিছু ভুক্তভোগী তাকে নারীর অধিকার বিরোধী বলে অভিযুক্ত করে তখন সে নিজেকে স্পষ্ট করে বলে, "আমি এমন কোন কিছুর বিরোধী নই যা আমার ক্ষেত্রে স্বাধীনতা এনে দেয়।" তিনি ছিলেন একজন অসাধারণ প্রতিভাবান বক্তা। মাঝে মাঝে তিনি প্রপস, ভিজ্যুয়াল এইডস, এবং নাটকীয় স্টান্টগুলি প্রভাবের জন্য অন্তর্ভুক্ত করতেন।  তার কথোপকথনে সাধারণত কিছু ব্যক্তিগত কাহিনী সম্পর্কিত ছিল, যেখানে তিনি সর্বদা এক ধরনের কর্তৃত্ব বা অন্যটি "দেখিয়েছিলেন"। এটা বলা হয় যে মাদার জোন্স একটি মনোরম শব্দে কথা বলেছিলেন যা ভালভাবে উপস্থাপন করেছিল। যখন সে উত্তেজিত হয়ে উঠল, তার কণ্ঠস্বর পিচে নেমে গেল। ৬০ বছর বয়সে, তিনি তার চেয়ে বয়স্ক বলে দাবি করে "পুরোনো কালো পোষাক পরিধান করে এবং" তার ছেলে "হিসেবে যে পুরুষ শ্রমিকদের সাহায্য করেছিলেন তার উল্লেখ করে" মাদার জোন্স "এর ব্যক্তিত্ব ধারণ করেছিলেন। মাদার জোন্স হিসেবে মুদ্রণে তার প্রথম রেফারেন্স ১৮৯৭  সালে।
মিল বাচ্চাদের মার্চ
১৯০১ সালে, পেনসিলভেনিয়ার সিল্ক মিলের শ্রমিকরা ধর্মঘটে যান। তাদের মধ্যে অনেক তরুণী ছিল প্রাপ্তবয়স্কদের মজুরি দেওয়ার দাবিতে। ১৯০০ সালের আদমশুমারি প্রকাশ করেছিল যে ষোল বছরের কম বয়সী আমেরিকান শিশুদের এক ষষ্ঠী চাকরি করে। ইউএমডব্লিউএ-র প্রেসিডেন্ট জন মিচেল, স্ট্রাইকিং শ্রমিকদেরকে  উৎসাহিত করতে ফেব্রুয়ারি এবং সেপ্টেম্বর মাসে মাদার জোন্সকে উত্তর-পূর্ব পেনসিলভেনিয়ায় নিয়ে আসেন। এটি করার জন্য, তিনি শ্রমিকদের স্ত্রীদের এমন একটি গ্রুপে সংগঠিত করতে উত্সাহিত করেছিলেন যারা ঝাড়ু লাগাবে, টিনের কলসিতে মারবে এবং চিৎকার করবে "ইউনিয়নে যোগ দিন!" তিনি অনুভব করেছিলেন যে বিক্ষুব্ধ পুরুষদের লালনপালক এবং প্রেরণা হিসেবে স্ত্রীদের গুরুত্বপূর্ণ ভূমিকা রয়েছে, কিন্তু সহকর্মী হিসেবে নয়। তিনি দাবি করেন যে মিলগুলিতে কর্মরত অল্পবয়সী মেয়েদের লুণ্ঠন ও হতাশ করা হচ্ছে। ধনীরা এই শিশুদের স্কুলে যাওয়ার অধিকার অস্বীকার করছিল যাতে তারা তাদের নিজের শিশুদের কলেজের টিউশনের খরচ দিতে পারে।
মাদার জোন্স যেমন উল্লেখ করেছেন, ইউনিয়ন সদর দফতরের অনেক শিশু আঙ্গুল হারিয়েছিল এবং অন্যান্য প্রতিবন্ধী ছিল এবং তিনি পেনসিলভেনিয়ায় কর্মরত শিশুদের খারাপ পরিস্থিতির জন্য সংবাদপত্র প্রচারের চেষ্টা করেছিলেন। যাইহোক, মিল মালিকরা বেশিরভাগ সংবাদপত্রে স্টক রেখেছিল। যখন সংবাদপত্রের লোকেরা তাকে জানিয়েছিল যে তারা এই কারণে শিশুশ্রম সম্পর্কে তথ্য প্রকাশ করতে পারে না, তখন তিনি মন্তব্য করেছিলেন "আচ্ছা, আমি এই ছোট বাচ্চাদের মধ্যে স্টক পেয়েছি এবং আমি একটু প্রচারের ব্যবস্থা করব।" রাষ্ট্রপতি দেখার অনুমতি রুজভেল্টকে তার সচিব অস্বীকার করেছিলেন, এবং পরামর্শ দেওয়া হয়েছিল যে জোন্স রাষ্ট্রপতির কাছে একটি চিঠি লিখে তার সাথে দেখা করার অনুরোধ জানান। যদিও মাদার জোন্স একটি সাক্ষাতের জন্য অনুরোধ করে একটি চিঠি লিখেছিলেন, তিনি কখনও একটি উত্তর পাননি। যদিও রাষ্ট্রপতি মিছিলকারীদের সাথে দেখা করতে অস্বীকার করেছিলেন, এই ঘটনাটি শিশুশ্রমের বিষয়টিকে জনসাধারণের এজেন্ডার সামনে নিয়ে আসে। ২০০৩ সালের নন-ফিকশন বই কিডস অন স্ট্রাইক! জোন্সের শিশু ক্রুসেড বিস্তারিতভাবে বর্ণনা করেছেন।
সক্রিয়তা এবং ফৌজদারি অভিযোগ
ওয়েস্ট ভার্জিনিয়ায় ১৯১২ সালের পেইন্ট ক্রিক -কেবিন ক্রিক ধর্মঘটের সময়, মেরি জোন্স  ১৯১২  সালের জুন মাসে এসেছিলেন, ইউনাইটেড মাইন ওয়ার্কার্স সদস্য এবং খনি মালিকদের ব্যক্তিগত সেনাবাহিনীর মধ্যে শুটিং যুদ্ধ সত্ত্বেও কথা বলছিলেন এবং সংগঠিত হয়েছিলেন। ১৯১৩ সালের ১৩ ফেব্রুয়ারি জোন্সকে গ্রেফতার করার আগে এবং সামরিক আদালতে হাজির করার আগে এলাকায় সামরিক আইন ঘোষণা করা হয়েছিল এবং দুইবার প্রত্যাহার করা হয়েছিল। অন্যান্য অভিযোগের মধ্যে খুনের ষড়যন্ত্রের অভিযোগে, তিনি তার কোর্ট-মার্শালের বৈধতা স্বীকার করতে অস্বীকার করেছিলেন। তাকে রাষ্ট্রীয় কারাগারে বিশ বছরের কারাদণ্ড দেওয়া হয়েছিল। মিসেস কার্নির বোর্ডিং হাউসে গৃহবন্দী থাকার সময়, তিনি নিউমোনিয়ার বিপজ্জনক কেস অর্জন করেন।
৮৫ দিনের কারাবাসের পর, তার মুক্তি ইন্ডিয়ানা সিনেটর জন ডব্লিউ কার্নের স্থানীয় কয়লা খনির অবস্থার বিষয়ে সিনেট তদন্ত শুরু করার সাথে মিলে যায়। মেরি লি সেটেল এই সময়ে জোন্সকে তার  ১৯৭৮  উপন্যাস দ্য স্ক্যাপগোট -এ বর্ণনা করেছেন। কয়েক মাস পরে, তিনি কলোরাডোতে ১৯১৩-১৯১৪  সালে ইউনাইটেড মাইন ওয়ার্কার্স অফ আমেরিকা রকফেলারের মালিকানাধীন কলোরাডো ফুয়েল এবং আয়রন কোম্পানির বিরুদ্ধে কলোরাডোতে কয়লা খনির আয়োজন করতে সাহায্য করেছিলেন, যা কলোরাডো কোলফিল্ড যুদ্ধ নামে পরিচিত। আবার তাকে গ্রেফতার করা হয়, কারাগারে এবং সান রাফায়েল হাসপাতালের ভিতরে সময় কাটানো, এবং লুডলো হত্যাকাণ্ডের কয়েক মাস আগে তাকে রাজ্য থেকে বহিষ্কার করা হয়েছিল। গণহত্যার পর, তাকে লুডলো খনির মালিক জন ডি রকফেলার জুনিয়রের সাথে সামনাসামনি দেখা করার জন্য আমন্ত্রণ জানানো হয়েছিল। রকফেলার ১৯১৫  সালে কলোরাডো খনি পরিদর্শন এবং দীর্ঘদিনের সংস্কারের প্রবর্তনের জন্য বৈঠকটি আংশিকভাবে দায়ী ছিল।
মৃত্যু
মেরি হ্যারিস জোন্স ৩০ নভেম্বর ১৯৩০ তারিখে সিলভার স্প্রিং, মেরিল্যান্ডের বার্গেস ফার্মে মারা যান, যদিও এখন অ্যাডেলফির অংশ। ওয়াশিংটন ডিসির সেন্ট গ্যাব্রিয়েলসে একটি অন্ত্যেষ্টিক্রিয়া ছিল।
১৯৫৬ সালে একটি ব্যাপটিস্ট গির্জার কাছে বিক্রি হওয়ার আগে ১৯৩২  সালে খামারটি "মাদার জোন্স রেস্ট হোম" হিসেবে নিজেকে প্রচার করতে শুরু করে। সাইটটি এখন মেরিল্যান্ড ঐতিহাসিক ট্রাস্ট চিহ্নিত করা হয়েছে এবং নিকটবর্তী একটি প্রাথমিক বিদ্যালয়ের নামকরণ করা হয়েছে ('তার সম্মান')।
পাহাড়পুর বৌদ্ধ বিহার
থাম্ব|বিহার প্রাঙ্গণ পাহাড়পুর বৌদ্ধবিহার বা সোমপুর বিহার বা সোমপুর মহাবিহার বর্তমানে ধ্বংসপ্রাপ্ত একটি প্রাচীন বৌদ্ধ বিহার। পালবংশের দ্বিতীয় রাজা শ্রী ধর্মপাল দেব (৭৮১-৮২১) অষ্টম শতকের শেষের দিকে বা নবম শতকে এই বিহার তৈরি করছিলেন। ১৮৭৯ খ্রিস্টাব্দে স্যার আলেকজান্ডার কানিংহাম এই বিশাল স্থাপনা আবিষ্কার করেন। ইউনেস্কোর মতে পাহাড়পুর বিহার বা সোমপুর বৌদ্ধ বিহার দক্ষিণ হিমালয়ের দ্বিতীয় বৃহত্তম বৌদ্ধ বিহার। আয়তনে এর সাথে ভারতের নালন্দা মহাবিহারের তুলনা হতে পারে। এটি ৩০০ বছর ধরে বৌদ্ধদের অতি বিখ্যাত ধর্ম শিক্ষাদান কেন্দ্র ছিল। শুধু উপমহাদেশের বিভিন্ন স্থান থেকেই নয়, বরং চীন, তিব্বত, মায়ানমার (তদানীন্তন ব্রহ্মদেশ), মালয়েশিয়া, ইন্দোনেশিয়া প্রভৃতি দেশের বৌদ্ধরা এখানে ধর্মজ্ঞান অর্জন করতে আসতেন। খ্রিস্টীয় দশম শতকে বিহারের আচার্য ছিলে অতীশ দীপঙ্কর শ্রীজ্ঞান।
১৯৮৫ খ্রিস্টাব্দে ইউনেস্কো এটিকে বিশ্ব ঐতিহ্যবাহী স্থানের স্বীকৃতি প্রদান করে।
অবস্থান ও আয়তন
থাম্ব|পাহাড়পুর বোদ্ধবিহার। পুণ্ড্রবর্ধনের রাজধানী পুন্ড্রনগর (বর্তমান মহাস্থান) এবং অপর শহর কোটিবর্ষ (বর্তমান বানগড়)-এর মাঝামাঝি স্থানে অবস্থিত ছিল সোমপুর মহাবিহার। এর ধ্বংসাবশেষটি বর্তমান বাংলাদেশের বৃহত্তর রাজশাহীর অন্তর্গত নওগাঁ জেলার বদলগাছি উপজেলার পাহাড়পুর গ্রামে অবস্থিত। অপরদিকে জয়পুরহাট জেলার জামালগঞ্জ রেলস্টেশন থেকে এর দূরত্ব পশ্চিমদিকে মাত্র ৫ কিলোমিটার। এর ভৌগোলিক অবস্থান ২৫°০´ উত্তর থেকে ২৫°১৫´ উত্তর অক্ষাংশ এবং ৮৮°৫০´ পূর্ব থেকে ৮৯°১০´ পূর্ব দ্রাঘিমাংশ পর্যন্ত। গ্রামের মধ্যে প্রায় ০.১০ বর্গ কিলোমিটার (১০ হেক্টর) অঞ্চল জুড়ে এই পুরাকীর্তিটি অবস্থিত। প্রত্নতাত্ত্বিক এই নিদর্শনটির ভূমি পরিকল্পনা চতুর্ভূজ আকৃতির। এটি বাংলাদেশের উত্তরবঙ্গের প্লাবন সমভূমিতে অবস্থিত, প্লাইস্টোসীন যুগের বরেন্দ্র নামক অনুচ্চ এলাকার অন্তর্ভুক্ত। মাটিতে লৌহজাত পদার্থের উপস্থিতির কারণে মাটি লালচে। অবশ্য বর্তমানে এ মাটি অধিকাংশ স্থানে পললের নিচে ঢাকা পড়েছে। পার্শ্ববর্তী সমতল ভূমি থেকে প্রায় ৩০.৩০ মিটার উঁচুতে অবস্থিত পাহাড়সদৃশ স্থাপনা হিসেবে এটি টিকে রয়েছে। স্থানীয় লোকজন একে গোপাল চিতার পাহাড় আখ্যায়িত করত; সেই থেকেই এর নাম হয়েছে পাহাড়পুর, যদিও এর প্রকৃত নাম সোমপুর বিহার।
আবিষ্কারের প্রেক্ষাপট
right|200px|thumb|সোমপুর মহাবিহার, বাংলাদেশ। right|200px|thumb|সোমপুর মহাবিহারের একাংশের ছবি। right|200px|thumb|সোমপুর মহাবিহার প্রাঙ্গণের দেয়াল ভারতীয় উপমহাদেশে ইংরেজদের আগমনের পর তাঁরা সকল স্থানে জরিপ কাজ চালানো শুরু করেন। পূর্ব ভারতে জরিপ কাজ পরিচালনা করেন বুকানন হ্যামিল্টন; যিনি ১৮০৭ থেকে ১৮১২ খ্রিস্টাব্দের মধ্যে কোনো এক সময়ে পাহাড়পুর পরিদর্শন করেন। এটিই ছিল পাহাড়পুরে প্রথম প্রত্নতাত্ত্বিক পরিদর্শন। এরপর এই প্রত্নস্থল পরিদর্শনে আসেন ওয়েস্টম্যাকট। এঁরা দেশে ফিরে তাঁদের অভিজ্ঞতা সংবলিত বিবরণ পত্র-পত্রিকায় প্রকাশ করেন। এরই সূত্র ধরে ১৮৭৯ খ্রিস্টাব্দে আলেকজান্ডার কানিংহাম এই ঐতিহাসিক স্থানটি পরিদর্শন করেন। পরিদর্শনের পর এই জমিটি ব্যাপক হারে খনন করার প্রতি তিনি আগ্রহ দেখান। কিন্তু জমির মালিক বলিহারের তদানীন্তন জমিদার তাঁকে এই কাজে বাধা দেন। তাই তিনি বিহার এলাকার সামান্য অংশে এবং পুরাকীর্তির কেন্দ্রীয় ঢিবির শীর্ষভাগের সামান্য অংশে খনন কাজ চালিয়েই অব্যাহতি দেন। এই খননকার্যের সময় কেন্দ্রীয় ঢিবির অংশে চারপাশে উদ্‌গত অংশবিশিষ্ট একটি বর্গাকার ইমারত আবিষ্কার করেন যার দৈর্ঘ্য ছিল ২২ ফুট। অবশেষে ১৯০৪ খ্রিস্টাব্দের প্রত্নতাত্ত্বিক আইনের আওতায় এই স্থান ১৯১৯ খ্রিস্টাব্দে সংরক্ষিত পুরাকীর্তি হিসাবে ঘোষিত হয়।
ইতিহাস ও পটভূমি
৭ম শতাব্দীর মাঝামাঝিতে হিউয়েন সাং পুন্ড্রবর্ধনে আসেন, তবে তার বিস্তারিত বিবরণে সোমপুরের বিহার ও মন্দিরের কোন উল্লেখ নেই। গোপালের পুত্র ধর্ম পাল (৭৮১ - ৮২২ খ্রি) সিংহাসনে আরোহণ করে দীর্ঘকাল রাজত্ব করেন ও রাজ্যকে বাংলা বিহার ছাড়িয়ে পাকিস্তানের উত্তর - পশ্চিম সীমান্তের গান্ধার পর্যন্ত বিস্তৃত করেন। সম্রাট ধর্মপাল অনেক নিষ্ঠাবান বৌদ্ধ ছিলেন ও তিনিই বিক্রমশীলা ও সোমপুর বিহার প্রতিষ্ঠা করেন। অন্য মতে, বিখ্যাত তিব্বতীয় ইতিহাস গ্রন্থ "পাগ সাম জোন ঝাং" এর লেখক অত্যন্ত সুস্পষ্টভাবে ধর্মপালের পুত্র দেবপাল (৮১০-৮৫০) কর্তৃক সোমপুরে নির্মিত বিশাল বিহার ও সুউচ্চ মন্দিরের উল্লেখ করেছেন। সোমপুর বিহারের ভিক্ষুরা নালন্দা, বুদ্ধগয়া প্রভৃতি ভারতীয় বিভিন্ন  বৌদ্ধ তীর্থস্থানে অর্থ ও ধন রত্ন দান করতেন বলে বিভিন্ন লিপিতে উল্লেখ করা আছে, যা ১০ম - ১১শ শতাব্দীতে সমৃদ্ধশীল অবস্থার ইঙ্গিত বহন করে।  এছাড়া ৯ম শতাব্দী পর্যন্ত পাল রাজাদের পৃষ্ঠপোষকতায় সোমপুর বিহার ছাড়াও অগ্রপুর (রাজশাহীর অগ্রাদিগুণ), উষ্মপুর, গোটপুর, এতপুর ও জগদ্দল ( রাজশাহীর জগদল) বিহারের উল্লেখ পাওয়া যায়। ৯ম শতাব্দীর শেষভাগে গুর্জর রাজ প্রথম ভোজ ও মহেন্দ্র পাল, পাল সাম্রাজ্যের বিশেষ ক্ষতিসাধন করেন। পরে ১০ম শতাব্দীর শেষভাগে পাল বংশীয় রাজা মহীপাল (৯৯৫ - ১০৪৩) সাম্রাজ্য পুনরুদ্ধার করেন ও সোমপুর বিহার মেরামত করেন। কিন্তু মহীপাল ও তার পুত্র নয়াপালের মৃত্যুর পর আবার পাল বংশের পতন শুরু হয়। এই সুযোগে মধ্যভারতের চেদীরাজ কর্ণ, চোলরাজ রাজেন্দ্র ও দিব্বো নামের এক দেশীয় কৈবর্ত সামন্ত নরপতি পর পর বরেন্দ্রভূমি আক্রমণ করেন। নালন্দায় পাহাড়পুর মন্দির ও বিহার ধ্বংসের উল্লেখ সম্ভবত এ সময়ের আক্রমণের। ১১শ শতাব্দীতে পাল বংশীয় রামপাল হৃতরাজ্য পুনরুদ্ধার করেন। ১২শ শতাব্দীতে দাক্ষিণাত্যের কর্ণাট থেকে আগত সেন রাজারা বাংলা দখল করেন। সে রাজদের আমলে  সোমপুর রাজকীয় পৃষ্ঠপোষকতা হারায়। এ সময় শেষবারের মত সোমপুরের পতন শুরু হয়। সেন শাসনের ফলে পতনের দ্বারপ্রান্তে থাকা এই বিহার সম্পর্কে একজন পণ্ডিত লিখেছেন, "পাহাড়পুরের বিহার ও মঠের ধ্বংসাবশেষগুলো বড় আকারের ধ্বংসের কোনও স্পষ্ট চিহ্ন বহন করে না। বিহার পরিত্যাগ বা ধ্বংসের মাধ্যমে এই প্রতিষ্ঠানের পতনের অবশ্যই মুসলিম আক্রমণের ফলে সৃষ্ট ব্যাপক অস্থিরতা ও জনসংখ্যার বাস্তুচ্যুতির প্রভাব ছিল।
প্রত্নতাত্ত্বিক খনন
পাহাড়পুরের প্রত্নতাত্ত্বিক খননকার্যকে দুভাগে ভাগ করা যায়। প্রথমত বাংলাদেশের স্বাধীনতাপূর্বকালীন সময়ে মূলত ব্রিটিশ যুগে, এবং দ্বিতীয়ত স্বাধীনতা-উত্তর কালে আশির দশকে। ১৮৭৯ সালে কানিংহাম প্রথম উদ্যোগটি নেন। কিন্তু বলিহারের জমিদারের বিরোধিতায় কেবলমাত্র কেন্দ্রীয় ঢিবির শীর্ষভাগ খনন করে তাঁকে থেমে যেতে হয়। এ খননে চারপাশে উদগত অংশযুক্ত প্রায় ৭মি উঁচু একটি কক্ষ আবিষ্কৃত হয়। এর দীর্ঘদিন পর ১৯২৩ সালে কোলকাতা বিশ্ববিদ্যালয়, বরেন্দ্র গবেষণা পরিষদ ও ভারতীয় প্রত্নতাত্ত্বিক জরিপ বিভাগের যৌথ প্রচেষ্টায় এবং দিঘাপতিয়ার জমিদার পরিবারের সদস্য শরৎ কুমার রায়ের অর্থানুকূল্যে পুনরায় খননকাজ শুরু হয়। এ বছর ঐতিহাসিক ডি.আর.ভান্ডারকরের নেতৃত্বে প্রত্নস্থলটির দক্ষিণ-পশ্চিম অংশে খনন পরিচালিত হলে উত্তর-দক্ষিণে বিন্যস্ত একসারি কক্ষ এবং চত্বরের অংশবিশেষ পাওয়া যায়। রাখালদাস বন্দ্যোপাধ্যায় ১৯২৫-২৬ সালে খনন করে কেন্দ্রীয় ঢিবির উত্তরে প্রধান সিঁড়ি, পোড়ামাটির ফলকচিত্র শোভিত দেয়াল ও প্রদক্ষিণ পথসহ উত্তর দিকের মন্ডপ বা হল ঘর আবিষ্কার করেন। ফলে প্রথমবারের মত এ বিহারের ভূমিপরিকল্পনা ও দেয়ালচিত্রণ সম্বন্ধে ধারণা পাওয়া যায়। ১৯৩০-৩১ এবং ১৯৩১-৩২ সালে জি.সি.চন্দ্র বিহারের দক্ষিণ-পশ্চিম কোণ ও সংলগ্ন চত্বর খনন করেন। ১৯৩৩-৩৪ সালে কাশিনাথ দীক্ষিতের তত্ত্বাবধানে ভারতীয় প্রত্নতাত্ত্বিক জরিপ বিভাগ পুনরায় খনন করে। এতে বিহার ও মন্দিরের অবশিষ্ট অংশ এবং সত্যপীরের ভিটায় একগুচ্ছ স্তূপসহ একটি তারা মন্দিরের ধ্বংশাবশেষ পাওয়া যায়। দ্বিতীয় বিশ্বযুদ্ধের পর রফিক মোঘল পূর্ব বাহুর কয়েকটি কক্ষে গভীর উৎখনন পরিচালনা করেন।
স্বাধীনতার পরবর্তী সময়ে ১৯৮১-৮৩ খ্রিস্টাব্দে বাংলাদেশ প্রত্নতত্ত্ব বিভাগ 'নতুন তথ্যের অনুসন্ধান এবং ইতোপূর্বে দীক্ষিতের আবিষ্কৃত কক্ষসমূহের প্রাপ্ত নিদর্শনাবলী সম্পর্কে নিশ্চিত হওয়া'র উদ্দেশ্যে দ্বিতীয় পর্যায়ের খনন কাজ শুরু করে। ১৯৮৭-৮৯ সালে পুনরায় খনন পরিচালিত হয় বিহার অঙ্গন থেকে অপ্রয়োজনীয় জঞ্জাল ও পূর্ববর্তী খননের স্তূপীকৃত মাটি অপসারণ করে সুশৃঙ্খল পানি নিষ্কাশন ব্যবস্থা নিশ্চিত করা, যেন বিহারে বিদ্যমান জলাবদ্ধতা দূরীভূত হয় এবং লবণাক্ততা হ্রাস পায়।
বিহার
বৌদ্ধ বিহারটির ভূমি-পরিকল্পনা চতুষ্কোনাকার। উত্তর ও দক্ষিণ বাহুদ্বয় প্রতিটি ২৭৩.৭ মি এবং পূর্ব ও পশ্চিম বাহুদ্বয় ২৭৪.১৫ মি। এর চারদিক চওড়া সীমানা দেয়াল দিয়ে ঘেরা ছিল। সীমানা দেয়াল বরাবর অভ্যন্তর ভাগে সারিবদ্ধ ছোট ছোট কক্ষ ছিল। উত্তর দিকের বাহুতে ৪৫টি এবং অন্য তিন দিকের বাহুতে রয়েছে ৪৪টি করে কক্ষ। এই কক্ষগুলোর তিনটি মেঝে আবিষ্কৃত হয়েছে। প্রতিটি মেঝে বিছানো ইঁটের ওপর পুরু সুরকী দিয়ে অত্যন্ত মজবুত ভাবে তৈরি করা হয়েছিলো। সর্বশেষ যুগে ৯২টি কক্ষে মেঝের ওপর বিভিন্ন আকারের বেদী নির্মাণ করা হয়। এ থেকে অনুমান করা যায় যে, প্রথম যুগে সবগুলো কক্ষই ভিক্ষুদের আবাসকক্ষ হিসেবে ব্যবহৃত হলেও পরবর্তীকালে কিছু কক্ষ প্রার্থনাকক্ষে রুপান্তর করা হয়েছিলো।
কক্ষগুলোর প্রতিটিতে দরজা আছে। এই দরজাগুলো ভেতরের দিকে প্রশস্ত কিন্তু বাইরের দিকে সরু হয়ে গেছে। কোন কোন কক্ষে কুলুঙ্গি পাওয়া যায়। কুলুঙ্গি সংবলিত কক্ষগুলোর মেঝেতে দৈনন্দিন ব্যবহারযোগ্য বেশ কিছু দ্রব্যাদি পাওয়া যায়। ভেতরের দিকে কক্ষগুলোর দৈর্ঘ্য ৪.২৬ মি এবং প্রস্থ ৪.১১ মি। কক্ষের পেছনের দিকের দেয়াল অর্থাৎ সীমানা দেয়াল ৪.৮৭মি এবং সামনের দেয়াল ২.৪৪মি চওড়া। কক্ষগুলোর সামনে ২.৫ মি. প্রশস্ত টানা বারান্দা আছে। ভেতরের দিকের উন্মুক্ত চত্বরের সাথে প্রতিটি বাহু সিঁড়ি দিয়ে যুক্ত।
কেন্দ্রীয় মন্দির
বিহারের অন্তর্বর্তী স্থানের উন্মুক্ত চত্বরের মধ্যবর্তী স্থানে রয়েছে কেন্দ্রীয় মন্দিরের ধ্বংসাবশেষ। এখন এটি ২১মি উঁচু হলেও মূল মন্দিরটি কমপক্ষে ৩০ মি উঁচু ছিল। তিনটি ক্রমহ্রাসমান ধাপে ঊর্ধ্বগামী এ মন্দিরের ভূমি-পরিকল্পনা ক্রুশাকার। প্রতিটি ক্রুশবাহুর দৈর্ঘ্য-প্রস্থ ১০৮.৩ মি ও ৯৫.৪৫মি। কুশের মধ্যবর্তী স্থানে আরও কয়েকটি অতিরিক্ত দেয়াল কৌণিকভাবে যুক্ত। মূল পরিকল্পনাটির কেন্দ্রে দরজা-জানালা বিহীন একটি শূন্যগর্ভ চতুষ্কোণাকার প্রকোষ্ঠ আছে। এই প্রকোষ্ঠটি মন্দিরের তলদেশ থেকে চূড়া পর্যন্ত বিস্তৃত। মূলতঃ এ শূন্যগর্ভ প্রকোষ্ঠটিকে কেন্দ্র করেই সুবিশাল এ মন্দিরের কাঠামো নির্মিত। এ কক্ষের চারদিকে মন্দিরের দ্বিতীয় ধাপে চারটি কক্ষ ও মন্ডপ নির্মাণ করা হয়েছে। এর ফলেই মন্দিরটি ক্রুশাকার ধারণ করেছে। মন্দির পরিকল্পনার সমান্তরালে দেয়াল পরিবেষ্টিত প্রদক্ষিণ পথ আছে। অনুরুপভাবে প্রথম ধাপে দ্বিতীয় ধাপের প্রদক্ষিণ পথের দেয়ালের চারদিকে চারটি কক্ষ যুক্ত করে ক্রুশাকৃতি বৈশিষ্ট্য অক্ষুণ্ণ রাখা হয়েছে এবং এর সমান্তরালে প্রদক্ষিণ পথ নির্মাণ করা হয়েছে। প্রথম ধাপের সমান্তরালে মন্দিরের ভিত্তিভূমির পূর্ব, পশ্চিম ও দক্ষিণ দিকে দেয়াল তৈরি করা হয়েছে। উত্তর দিকের মধ্যবর্তীস্থলে সিঁড়ি ছিল। পরবর্তিতে এ সিঁড়ি ধ্বংস করে তার উপর কিছু নতুন কাঠামো নির্মাণ করা হয়।
কেন্দ্রীয় শূন্যগর্ভ কক্ষে একটি ইঁট বাধানো মেঝে আবিষ্কৃত হয়েছে। এ মেঝে কক্ষের বাইরে চারদিকের কক্ষ ও মন্ডপের প্রায় একই সমতলে অবস্তথিত। কিন্তু চারদিকের কক্ষগুলো থেকে কেন্দ্রীয় এ কক্ষে যাওয়ার কোন পথ বা দরজা নেই এবং আগে ছিলো,পরে বন্ধ করা হয়েছে এমন কোন প্রমাণও পাওয়া যায় না। কক্ষে মূর্তি রাখার বেদী বা কুলুঙ্গী কিছুই নেই। তাই অনুমিত হয় ফাঁপা এ দন্ডটি মন্দিরের সুউচ্চ দেয়ালগুলোর সুদৃঢ় নির্মানের জন্য একটি উপকরণ ছিল। মূর্তিগুলো সম্ভবত এর চারদিকের কক্ষগুলোতে স্থাপন করা হয়েছিলো। মন্দিরের শীর্ষদেশের কোন নিদর্শন নেই বিধায় এর ছাদ সম্বন্ধে সুস্পষ্ট কিছু বলা যায় না।
কেন্দ্রীয় শূন্যগর্ভ কক্ষটির দেয়াল নিরাভরণ কিন্তু প্রতিটি ধাপের দেয়ালগুলোর বহির্ভাগ উদগত কার্নিশ, অলংকৃত ইঁট এবং সারিবদ্ধ পোড়ামাটির ফলকচিত্র দ্বারা সজ্জিত। ক্রুশাকার পরিকল্পনার বর্ধিত অংশগুলোর সংযোগস্থলে কার্নিশের প্রান্ত পর্যন্ত পানি নিষ্কাশন নালার ব্যবস্থা আছে। পাথর নির্মিত এ নালাগুলোর মুখ গর্জনরত সিংহের মুখের অবয়বে নির্মিত। ভিত্তিভূমির দেয়ালের বহির্দেশে ৬৩টি কুলুঙ্গি আছে। এর প্রতিটিতে একটি করে পাথরের ভাস্কর্য ছিলো।
উন্মুক্ত অঙ্গন
বিহারের মধ্যবর্তী উন্মুক্ত অঙ্গনে আরও কিছু ইমারতের ধ্বংসাবশেষ পাওয়া যায়। এদের মাঝে বেশ কিছু ইমারতের বৈশিষ্ট্য শনাক্ত করা সম্ভব হয়নি। অঙ্গনের দক্ষিণ-পূর্বাংশে ভোজনশালা ও রন্ধনশালা অবস্থিত। এ দুটি স্থাপনার মাঝে ৪৬মি দীর্ঘ ইট বাঁধানো একটি নর্দমা আছে এবং এর কাছে এক সারিতে তিনটি কূপ আছে। এছাড়াও রয়েছে কিছু নিবেদন স্তূপ, প্রশাসনিক ভবন, কেন্দ্রীয় মন্দিরের প্রতিকৃতি ইত্যাদি। নিবেদন স্তূপগুলোর মাঝে দক্ষিণ-পূর্বাংশে অবস্থিত স্তূপটি ১৬কোণ বিশিষ্ট নক্ষত্র আকৃতির। অনুচ্চ একটি মঞ্চের মাঝে সংস্থাপিত এ স্তূপটির সংলগ্ন স্থানে রয়েছে একটি পাকা কূপ। অন্যান্য নিবেদন স্তূপগুলো বিক্ষিপ্তভাবে নির্মিত। চত্বরের উত্তর-পূর্বাংশের ইমারতগুলো সম্ভবত প্রশাসনিক এবং অন্যান্য কাজে ব্যবহৃত হত।
স্নানাগার ও শৌচাগার
এটি মূলত বিহারের বাইরের অবস্থিত স্থাপনা। বিহারের দক্ষিণ দেয়াল হতে ২৭মি দক্ষিণে অবস্থিত একটি মঞ্চে অনেকগুলো স্নানাগার ও শৌচাগার নির্মাণ করা হয়েছিলো। মঞ্চটি পূর্ব-পশ্চিমে ৩২মি দীর্ঘ ও উত্তর-দক্ষিণে ৮.২৩ মি. প্রশস্ত। এটি বিহারের ১০২ নম্বর কক্ষ থেকে একটি উঁচু বাধানো পথ দ্বারা সংযুক্ত। এই পথের নিচে বিহার দেয়ালের সমান্তরালে ১.৯২মি চওড়া এবং ২.৫ মি. উঁচু একটি ভল্টযুক্ত খিলান রয়েছে। সম্ভবত বিহারের বহির্ভাগে অবাধে চলাচল এবং চারদিকে পানি নিষ্কাশনের ব্যবস্থা করার জন্য এইরুপ করা হয়েছিলো।
সংলগ্ন স্থাপনাসমূহ
thumb|আকাশ থেকে তোলা দৃশ্য।
স্নানঘাট
বিহারের দক্ষিণ-পূর্ব কোণ থেকে প্রায় ৪৯মি দক্ষিণে প্রায় ৩.৫মি প্রশস্ত স্নানঘাট অবস্থিত। এর দুপাশে প্রতিটি দেয়াল ১.৫মি প্রশস্ত। খাড়াভাবে ইট স্থাপিত করে এ ঘাটটি নির্মাণ করা হয়েছিলো আর এর সর্বোচ্চ ও সর্বনিম্ন ধাপে বিরাটকার পাথর ছিল। ভূ-পৃষ্ঠ থেকে ঘাটটি ঢালু হয়ে প্রায় ১২ মি. নিচে নেমে গিয়েছে। ঘাটের উপর পুরু বালির স্তর ছিল। এ থেকে অনুমান করা হয়, এ ঘাট জলাশয় বিশেষতঃ নদীর সাথে সম্পৃক্ত ছিল।
গন্ধেশ্বরী মন্দির
স্নানঘাট থেকে ১২ মি. পশ্চিমে পূর্বমুখী একটি ইমারত পাওয়া গেছে যাকে স্থানীয় ভাবে বলা হয় গন্ধেশ্বরীর মন্দির। এর দৈর্ঘ্য ৬.৭ মি. ও প্রস্থ ৩.৫ মি.। এর সম্মুখ দেয়ালের ইটে পূর্ণ প্রস্ফুটিত পদ্মসহ বিভিন্ন ধরনের ফুলের নকশা এবং গাঁথুনিতে ব্যবহৃত উপাদান দেখে মনে হয় এদেশে মুসলমান যুগের প্রথম এ ইমারতটি নির্মিত হয়েছিলো। এতে একটি চতুষ্কোণ হলঘর রয়েছে। হলঘরের মধ্যবর্তী স্থানে অষ্টকোণাকৃতি একটি স্তম্ভের নিম্নাংশ পাওয়া যায়। পশ্চিমের উদগত একটি দেয়ালের বাইরের দিকে ১.৪ মি. বাহু বিশিষ্ট বর্গাকার একটি পূজার কক্ষ রয়েছে। তাছাড়া হলঘরের চারটি কুলুঙ্গিতেও মূর্তি স্থাপনের ব্যবস্থা আছে। মন্দিরের সামনে একটি চত্বর আছে। এর মেঝে খাড়া ভাবে স্থাপিত ইট দিয়ে গাঁথা এবং গাঁথুনি পাহাড়পুরের অন্যান্য স্থাপত্য-নিদর্শন থেকে পৃথক।
জনপ্রিয় মাধ্যমে
সোমপুর বিহার নিয়ে বেশকিছু ভিডিও তথ্যচিত্র নির্মাণ হয়েছে। ২০১৬ সালের ঈদুল আযাহায় চ্যানেল আই-তে রাজিব হাসানের রচনা ও পরিচালনায় চাঁদের শহর নামে একটি বিশেষ টেলিফিল্ম প্রচার হয়, যার সম্পূর্ণ গল্প ও চিত্রায়ন সোমপুর বিহারকে ঘিরে হয়।
নিবারণ পণ্ডিত
থাম্ব|কবি নিবারণ পণ্ডিত ও হেমাঙ্গ বিশ্বাস কবি নিবারণ পণ্ডিত (২৭ ফেব্রুয়ারি, ১৯১২ - ১ নভেম্বর্‌ ১৯৮৪) অবিভক্ত বাংলার ভাটিয়ালি গান রচয়িতাদের মধ্যে অন্যতম ব্যক্তি। ১৯৪১ সালে অবিভক্ত বাংলায় হিন্দু মুসলমান দাঙ্গার সময়, ১৯৪৫ সালের কৃষক আন্দোলনের সময় তিনি গণসঙ্গীত রচনা করে প্রতিবাদ করেন। ভারতের উদ্বাস্তুদের নিয়ে তিনি বাস্তুহারাদের মরনকান্না গ্রন্থে দুর্দশার বর্ণনা করেন।
জন্ম ও শিক্ষাজীবন
ব্রিটিশ ভারতে ময়মনসিংহ জেলা য় তিনি জন্মগ্রহণ করেন। তাদের পরিবার মূলত কৃষিভিত্তিক হলেও পিতা ভগবানচন্দ্র শিক্ষকতা করার জন্য পণ্ডিত উপাধি পেয়েছিলেন। নিবারণ পণ্ডিত কিশোরগঞ্জের রমানন্দ বিদ্যালয়ে সপ্তম শ্রেণী পর্যন্ত পড়াশোনা করেন। ১০ বছর বয়সে পিতার মৃত্যু হওয়ায় তার আর বিদ্যালাভ করা হয় নি। সংসারের হল ধরতে বিড়ি বাধার কাজ করতে হয়।
কাব্যকীর্তি ও বিপ্লবী জীবন
ছোটবয়স থেকেই তিনি গ্রাম্য গান ও কবিতা রচনায় পারদর্শী ছিলেন। গ্রামের যাত্রা দলে ও গায়করা তাকে তাদের দলে নিয়ে যেতেন। তিনি পালা গান গায়কদের হয়ে গোপনে গান লিখে দিতেন। প্রশ্নত্তর পর্বের গান অর্থাৎ কবিগানে ভীষণ দক্ষ ছিলেন। তাকে দলে নেওয়ার জন্য হিড়িক পড়ে যেত। কবির আত্মকথনে জানা যায় তিনি প্রেম ও ভক্তি রসের গান রচনায় আগ্রহী হলেও রূঢ় বাস্তব ক্রমে তার চিন্তা ভাবনা পরিবর্তন হতে থাকে। সমাজের অন্যায় অবিচার অত্যাচারের বিরুদ্ধে তার গান অন্তর থেকে নির্গত হয়। সেই সময় ভারতের কমিউনিস্ট পার্টি র সাথে তার যোগাযোগ হয়। ১৯৪১ সালে ঢাকা র হিন্দু মুসলিম দাঙ্গার সময় তিনি সাম্যবাদীর গান রচনা করেন। ১৯৪৩ সালে মনন্বন্তর ও ১৯৪৫ সালের গারো পাহাড়ে হাজং জাতির উপরে টংক প্রথার বিরুদ্ধে তিনি গীতিকবিতা লেখেন।
দেশভাগ ও ভারতে আগমন
১৯৪৭ খ্রিস্টাব্দের দেশভাগের পরপরই তিনি পূর্ব পাকিস্তান ছেড়ে ভারতে আসেননি। সেখানে থেকেই তিনি আনা কৃষি-বিলের বিরুদ্ধে গান লিখে পুস্তক ছাপেন ও কৃষকদের মাঝে গাইতে থাকেন। ফলে খুব তাড়াতাড়িই প্রশাসনের নজরে পড়ে যান। এরপর ১৯৫০ খ্রিস্টাব্দে আনসার বাহিনী তাকে কারারুদ্ধ করেন এবং তিনি কারাগারে অত্যাচারের সম্মুখীন হন। তিনি কবি, গণসঙ্গীতশিল্পী হেমাঙ্গ বিশ্বাস কে একটি চিঠিতে লেখেন
সত্তর মাস অজ্ঞাতবসে থাকার পর পাকিস্তান সরকারের দশম হামলায় আমি ধরা পড়ি ও নোয়াখালির কুখ্যাত গোলাম সারোয়ারের হাতে পড়ি। তারপর বন্ধু, জার্মান ও জাপানি ফ্যাস্টদের পৈচাশিক অত্যাচারের যে সকল নির্মম কাহিনি কাগজে পড়িলাম, বাস্তবক্ষেত্রে তাহার সম্মুখীন হইলাম এবং মৃত্যুর জন্যই প্রস্তুত হইলাম। সকাল ৮টা হইতে সন্ধ্যা পর্যন্ত দেহের উপর বিভিন্ন প্রকারের অত্যাচার চলিত। কখনো জ্ঞান ছিল, কখনো ছিল না। অবশেষে একটি ছোট্ট কুঠরিতে রেলিং-এর সাথে হাত পা বাধিয়া মাংসপিণ্ডের মত ফেলিয়া রাখা হইত....
এরপর কারাগার থেকে মুক্তি পেলে সেখান থেকে ছোট-বড় নয়টি পরিবারকে নিয়ে তিনি ভারতে চলে আসেন।
ভারতে বিপ্লবী জীবন
'জনযুদ্ধ' পত্রিকার ১৯৪২ সালের ১লা জুলাই সংখ‍্যায় নিবারণ পণ্ডিতের 'জনযুদ্ধের ডাক' নামের কবিতাটি প্রকাশের পর তার খ‍্যাতি ছড়িয়ে পড়ে। যুক্ত হন ভারতের স্বাধীনতা সংগ্রামে। ১৯৪৩ সালের মে মাসে তিনি মুম্বাইয়ে ভারতের কমিউনিস্ট পার্টির প্রথম কংগ্রেস ও আইপিটিএ-র প্রথম সম্মেলনে উপস্থিত ছিলেন। ভারতীয় থিয়েটার, চলচ্চিত্র ও সঙ্গীত  জগতের দিকপাল ব‍্যক্তিদের সঙ্গে তার পরিচয় ঘটে‌। একেবারে এক অন্য মানুষ হয়ে ফিরে আসেন নিবারণ পণ্ডিত - উদ‍্যম, আত্মবিশ্বাস ও স্থির রাজনৈতিক বিশ্বাসে পরিপূর্ণ হয়ে। ১৯৪৭ সালে দেশভাগের পর নিবারণ পূর্ব পাকিস্তানেই থেকে যান। কিন্তু লিগ পুলিশের হাতে অমানবিক অত‍্যাচারের ফলে বাধ‍্য হয়ে ভারতে চলে আসেন ১৯৫০ সালের ডিসেম্বরে। ১৯৭৮ সালের পঞ্চায়েত নির্বাচনে সিপিআইএম-এর টিকিটে ডাউয়াগুড়ি গ্রাম থেকে লড়াই করে জয়লাভ করেন। জীবনের শেষ দিন পর্যন্ত ভারতের কমিউনিস্ট পার্টি (মার্কসবাদী)-র সঙ্গে যুক্ত ছিলেন নিবারণ। ১৯৭৮ সালে তাকে আইপিটিএ-র সান্মানিক আজীবন সদস‍্যপদ দেওয়া হয়েছিল।
জীবনাবসান
১৯৭৬ খ্রিস্টাব্দে কবি নিবারণ পণ্ডিত হৃদরোগে আক্রান্ত হন। চিকিৎসাধীন অবস্থায় তার শরীরের কিছুটা উন্নতি হলেও ১৯৭৯ খ্রিস্টাব্দে তিনি দুরারোগ্য ক্যান্সারে আক্রান্ত হন। কলকাতায় দীর্ঘ চিকিত্সার পর ১৯৮৪ খ্রিস্টাব্দের ১ নভেম্বর কোচবিহারের ডাউয়াগুড়ি-কলেরপাড় এলাকায়, নিজ গৃহে তার জীবনাবসান ঘটে।
সংগৃহীত রচনাবলী
কবির প্রথম জীবনে লেখা প্রতিবাদী কবিতা, গান ও বিভিন্ন রচনাগুলি কালের গর্ভে হারিয়ে গেলেও পশ্চিমবঙ্গ রাজ্য সঙ্গীত আকাদেমি দ্বারা ১৯৮৬ খ্রিস্টাব্দে প্রকাশিত লোককবি নিবারন পণ্ডিতের গান পুস্তকে লেখক কঙ্কন ভট্টাচার্য তার বেশকিছু গানকে স্বরলিপি সহ সংকলিত করেছেন। এছাড়া ১৯৪৫ খ্রিস্টাব্দে ময়মনসিংহ জেলার প্রগতি লেখক ও শিল্পী সঙ্ঘ ১৯৮২ থেকে ১৯৮৫ খ্রিস্টাব্দের মধ্যে লোকসঙ্গীত নামে একটি সংকলন প্রকাশ করে যেখানে নিবারন পণ্ডিতের কিছু গান পাওয়া যায়। তার যাবতীয় প্রাপ্ত গান ও কবিতা এবং চিঠিপত্রের সংকলনের নাম "জনযুদ্ধের গান"। ভারতীয় গণনাট্য সংঘ থেকে প্রকাশিত হয়েছে তাঁর একাধিক গানের ক্যাসেট ও সিডি।
হিফজুর রহমান
হিফজুর রহমান (জন্ম: ১৬ এপ্রিল ১৯৫৮) একজন বাংলাদেশি মুফতি, লেখক ও হাদিসশাস্ত্রের গবেষক। তিনি দারুল উলুম হাটহাজারীতে শাহ আহমদ শফীর কাছে দাওরায়ে হাদিস এবং পাকিস্তানের জামিয়া উলুমুল ইসলামিয়ায় ওয়ালি হাসান টঙ্কি, আব্দুর রশীদ নোমানী ও আব্দুস সালাম চাটগামীর কাছ থেকে উচ্চতর ফিকহ পড়াশোনা সমাপ্ত করেন। পড়াশোনা সমাপ্তির পর তিনি অধ্যাপনার সঙ্গে যুক্ত হন এবং বর্তমানে তিনি জামিয়া রাহমানিয়া আরাবিয়ার প্রধান মুফতি হিসেবে দায়িত্ব পালন করছেন। বাংলা ভাষায় এ পর্যন্ত বিভিন্ন বিষয়ে তার রচিত গ্রন্থের সংখ্যা ৭২টি। এ ছাড়া আরবি ভাষায় তার রচিত ২০টি গ্রন্থ রয়েছে। ৩০ খণ্ডে প্রকাশিত আল বুদুরুল মুজিয়্যাহ ফি তারাজিমিল হানাফিয়্যাহ তার সবচেয়ে সমাদৃত গ্রন্থ। এই গ্রন্থে ৬৯৯ সাল থেকে বর্তমান সময় পর্যন্ত হানাফি মাযহাবের সকল আলেমদের জীবনী সন্নিবেশিত হয়েছে। এরপর আট খণ্ডে রচিত আল ইয়াওয়াকিতু ওয়াল জাওয়াহের ফি তারাজিমি নুবালা-ই বাঙ্গাল ওয়াল আকাবির তার জনপ্রিয় গ্রন্থ। এটি বাঙালি আলেমদের জীবনীগ্রন্থ।
জন্ম ও বংশ
হিফজুর রহমান ১৯৫৮ সালের ১৬ এপ্রিল কুমিল্লা জেলার লাকসাম থানাধীন উত্তর হাওলা ইউনিয়নের অন্তর্গত উত্তর ফেনুয়ার মৌলবী বাড়ীতে জন্মগ্রহণ করেন। তার বাবা মুহিব্বুর রহমান ছিলেন একজন আলেম এবং হুসাইন আহমদ মাদানির খলিফা। তার মা রাজিয়া খাঁতুন ছিলেন একজন গৃহিণী।
মধ্যপাড়া গণহত্যা
মধ্যপাড়া গণহত্যা হলো ১৯৭১ সালের ২২শে মে ফরিদপুর জেলার পালং থানার অন্তর্গত মধ্যপাড়া ও তার আশপাশের গ্রামে বাঙালি হিন্দুদের ওপর সংঘটিত গণহত্যা। সরকারি হিসাবে গণহত্যায় আনুমানিক ৩৭০ জন মারা গিয়েছিলেন। ১৯৭১ সালে মধ্যপাড়া, কেশভোগ, রুদ্রপুর গ্রামগুলো মাদারীপুর উপজেলার পালং থানার অন্তর্গত ছিল। এগুলো বর্তমানে শরীয়তপুর সদর উপজেলার শরীয়তপুর পৌরসভার অন্তর্গত। এগুলো তখন সম্পূর্ণ হিন্দু-অধ্যুষিত গ্রাম ছিল, এখন হিন্দুশূন্য হয়ে গেছে।
হিফজুর রহমান
কর্মজীবন
১৯৮৫ সালে আল জামিয়াতুল ইসলামিয়া দারুল উলুম বরুড়ায় মুহাদ্দিস হিসেবে যোগদানের মাধ্যমে তার কর্মজীবনের সূচনা হয়। ১৫ বছর পর ২০০০ সালে তিনি জামিয়া রাহমানিয়া আরাবিয়ায় যোগদান করেন। ২০০২ সালে তিনি এই মাদ্রাসায় প্রধান মুফতির দায়িত্ব গ্রহণ করেন। এছাড়াও খণ্ডকালীন মুহাদ্দিস হিসেবে পাঠদান করেন জামিয়া ইসলামিয়া বাইতুল ফালাহ মুহাম্মদপুর ঢাকা, জামিয়াতুল উলুমিল ইসলামিয়া কেরানীগঞ্জ ঢাকা ও জামিয়া ইসলামিয়া বাইতুল আমান আদাবর ঢাকাসহ বিভিন্ন মাদ্রাসায়।